Najkreativnije skulpture na svetu | CityMagazine\nNajkreativnije skulpture na svetu\nKoji god grad da posetite susrešćete se sa lepim spomenicima u tradicionalnom stilu, najčešće velikih istorijskih ličnosti ili onih koji imaju neku simboliku. Moderno doba je u neku ruku prekinulo ovu tradiciju, i u današnje vreme najviše je na ceni originalnost samog umetničkog dela. U našoj galeriji možete da se uverite kako izgledaju neke od najkreativnijih skulptura na svetu.\nBilo da se radi o podvodnim skulpturama u Meksiku, stepenicama ka nebu u Australiji ili slonu koji stoji na svojoj surli u Francuskoj, sigurni smo da ćete biti fascinirani izborom originalnih skulptura širom sveta koji smo pripremili za vas.\nSpomenik violinisti, Holandija, foto: Paul ArpsOtvori galeriju\nDali, Pikaso, Miro i Tapies u Muzeju grada Novog Sada\nUmetnost Vesne Đuričić: Ispod senki, eksplozija boja\nKako jedan umetnik ulepšava dan sugrađanima\nPortreti ljudi sa kosom punom života moderna umetnost · savremena umetnost · skulpture · umetnost\nPortreti ljudi sa kosom punom života\nTetovaže u stilu kubizma\nIndividual and the crowd: Izložba grafika Pavela Kvjatkovskog


UOČI PREDSEDAVANJA EU\n06.06.2018. 14:22h 06.06.2018. 14:22h\nAustrijska ministarka spoljnih poslova Karin Knajsl izjavila je da će jedan od ciljeva austrijskog predsedavanja EU od 1. jula, sa stanovišta spoljne politike, biti pre svega približavanje zemalja Jugoistočne Evrope Evropskoj uniji(EU).\n"Taj region nam je važan i bio je vrlo zapostavljen u poslednjih 20 godina. Lično izbegavam pojam 'Zapadni Balkan', jer je to čudan, veštački pojam i za mene su gradovi kao Sarajevo i Beograd u svakom slučaju evropski gradovi", rekla je Knajsl.\nOna je rekla da Austrija kao predsedavajuća moće da iskoristi postojeću dinamiku, ali da same države moraju da sprovedu u delo čitav niz reformi.\n"U Bosni i Hercegovini se radi pre svega o reformi izbornog prava – u očekivanju izbora 7. oktobra – i tu ne možemo nešto da ponudimo, već samo da podsetimo države da moraju da nastave sa svojim reformama. U razgovorima s kolegama u prestonicama koje su geografski i istorijski možda malo udaljenije ćemo naglašavati koliko je taj region važan", dodala je.\nUpitana da li Austrija podržava proces integracije i prijema zapadnobalkanskih zemalja u EU Knajsl je rekla da je "za to da oni koji donose odluke sprovedu reforme u delo kako bi došlo do priključivanja Evropskoj uniji".\n"Radi se o krajnje različitim zemljama za vrlo različitim demografskim i administrativnim pretpostavkama. Ne možete sve te države ubaciti u isti koš, već će svaka od njih nastaviti sa reformskim procesima u okviru jedne pozitivne utakmice", dodala je.\nGovoreći o austrijskoj viziji EU ona je rekla da je "odlučujuće da se po supsidijarnom principu pobrine za to da se i EU fokusira na bitne i velike teme za koje su joj potrebna zajednička rešenja, na primer, zaštita spoljnih granica EU, zajednička spoljna i bezbednosna politika ili klimatske promene".\n"Tamo gde države ili regioni nadju bolja rešenja, jer su bliže građanima, tamo nam je potrebno manje EU", dodala je.\nAustrijaKarin KnajslEUpredsedavanje EUBeogradSarajevo


Krajem septembra Prvi banjalučki “Oktoberfest” - Glas Srpske\nKrajem septembra Prvi banjalučki “Oktoberfest”\nSrna 14.08.2019 13:59\nBanjaluka - Prvi banjalučki “Oktoberfest 2019” biće održan posljednjeg vikenda u septembru, čime će Banjaluka postati bogatija za još jednu atraktivnu manifestaciju posvećenu pivu, dobroj zabavi i muzici.\nSvi posjetioci će po popularnim cijenama ulaznica, piva i hrane imati priliku da uživaju i u bogatom muzičkom programu, najavili su organizatori iz Centra za marketinški razvoj.\nOvaj festival je organizovan po uzoru na najveći festival piva na svijetu - minhenski “Oktoberfest”, pa će i banjalučki posjetiocima ponuditi pivo, kobasice, perece, dobru muziku i provod, ali i domaću deliciju - banjalučki ćevap.\nOrganizator manifestacije Damir Kovačević rekao je da će za potrebe održavanja ovog “Oktoberfesta” na tvrđavi Kastel biti obezbijeđen veliki natkriveni prostor kako vrijeme ne bi uticalo na održavanje festivala.\nKovačević je naveo da je namjera da se posjetiocima ponudi najmanje sedam vrsta piva, i to u velikim staklenim kriglama.\n“Ponuda hrane biće slična onoj na čuvenom minhenskom žOktoberfestuž, od koljenica, kobasica, pereca, pa do našeg ćevapa koji vole da probaju turisti”, istakao je Kovačević.\nKada je riječ o muzičkom dijelu manifestacije, Kovačević je istakao da su za sada dogovoreni nastupi grupa “Garavi sokak” za 27. septembar i “Aerodroma” za 28. septembar.\nSa ciljem bogaćenja turističke ponude grad Banjaluka podržao je organizaciju prvog banjalučkog “Oktoberfesta” i uvrstio ga u kalendar turističkih manifestacija grada za ovu godinu.\nGrad Banjaluka u ovoj godini finansijski podržava ukupno 22 različita dešavanja, koji se nalaze u kalendaru turističkih manifestacija.


Skupština Kosova usvojila deklaraciju kojom odbacuje fusnotu • RTK\nSkupština Kosova usvojila deklaraciju kojom odbacuje fusnotu\nSkupština Kosova usvojila je deklaraciju kojom odbacuje fusnotu (zvezdicu) pored naziva Kosovo u međunarodno postignutim sporazumima ističući da Kosovo može biti predstavljeno samo putem svog ustavnog naziva.\nU zajedničkoj deklaraciji opozicionih i vladajućih stranaka, izuzev poslanika Srpske liste, navodi se da se svi međunarodni sporazumi ratifikuju Zakonom kojim se Kosovo deklariše svojim ustavnim imenom.\nOva deklaracija će se u buduće dodavati svakom međunarodnom sporazumu koji skupština bude usvajala.\nInače, ranije je Sporazumom iz Brisela dogovoreno da se u međunarodnim forumima i regionalnim organizacijama Kosovo predstavlja sa fusnotom, koja označava statusnu neutralnost.\nTo je bio uslov Srbije i kada je u pitanju osnivanje FZB na koji su pristale sve ugovorne strane, uključujući i Kosovo.\nNakon usvojene deklaracije, dve trećine poslanika usvojilo je i nacrt zakona o Fondu za zapadni Balkan, koji u prvom pokušaju glasanja, pre dogovora o deklaraciji, nije dobio dvotrećinsku većinu.\nSrpski poslanici glasali su protiv deklaracije, ali su glasali za ratifikaciju Sporazuma o Fondu za zapadni Balkan.\nSrpski poslanici glasali su protiv ratifikacije sporazuma za osnivanje Regionalne kancelarije za pružanje pomoći razvoju mladih na zapadnom Balkanu zato što kako su rekli, njime nisu uključeni predstavnici mladih manjinskih naroda na Kosovu.\nNacrt zakona tog Sporazuma je međutim usvojen sa dve trećine glasova albanskih poslanika, tek u trećem pokušaju.\nInače, nakon gotovo šest meseci bojkota, srpski poslanici i ministri u skupštini i vladi danas su prisustvovali sednici parlamenta.\nTamara Grujić demantovala da je privedena na Kosovu\nHadžiu ponudio pomoć Vitii u nabavci vakcina\nKurti primio čestitku belgijskog premijera\nJednomesečni pritvor osumnjičenom za ubistvo na pijaci\nNa Kosovu 364 nova slučaja koronavirusa, preminulo 11 osoba\nDeca Orahovca: Radujemo se izgradniji sportske hale\nVulvsi ispratili Šefild u Čempionšip


In Store | Srbija | Gulfood velika izvozna šansa za proizvođače hrane iz Srbije\nPrivrednici iz Srbije prvi put od početka pandemije predstavljaju svoje proizvode uživo na prehrambenom sajmu Gulfood u Dubaiju, a već prvih dana primetno je veliko intersovanje za srpsku hranu maloprodajnih lanaca i uvoznika Srednjeg istoka, Azije i Afrike. Najveći broj sastanaka predstavnici srpskih kompanija imali su sa potencijalnim partnerima iz Ujedinjenih Arapskih Emirta (UAE), Libana, Jordana, Jemena, Egipta i Indije, koji su bili u prilici da probaju našu hranu, voće, povrće, sokove, mlečne proizvode i uvere se u kvalitet ponude.\nNastup 11 kompanija iz Srbije na prehrambenom sajmu u Dubaiju koji se održava od 21. do 25. februara organizovale su Privredna komora Srbije (PKS) i Razvojna agencija Srbije (RAS). Gulfoodje važan za našu prehrambenu industriju jer omogućava da se firme predstave ne samo velikom tržištu UAE već i širem regionu i kupcima iz drugih zemalja Azije i Afrike. Na sajmu su naše kompanije koje su već izlagale, ali imamo i novih izlagača i želimo im puno uspeha i poslova, rekla je Katarina Jovanović Obradović, pomoćnik ministra privrede Srbije.\nMarko Selaković, šef kancelarije PKS u Dubaiju, ističe da je veliki uspeh organizovati ovako veliki sajam u vreme pandemije koronavirisa, uz poštovanje svih mera zaštite. Nastup srpskih kompanija koje se predstaljaju na sajmu odslikava prehrambenu industriju naše zemlje, rekao je Selaković koji očekuje dobro pozicioniranje naše privrede na ovim velikim i zahtevnim tržištima.\nMlekara Šabac prvi put na Gulfoodu predstavlja svoje proizvode. Ovo je za nas izuzetna prilika da kvalitetan asortiman, koji je već pozicioniran na evropskom, ruskom i američkom tržištu, proširimo i na zemlje UAE i regiona Golfa, kaže Vesna Mitrović, direktorka prodaje Mlekare Šabac.


Povodom Saopštenja Vlade Albanije u vezi sa uklanjanjem spomenika u Preševu, 20. januara 2013. godine\nMinistarstvo spoljnih poslova Republike Srbije izražava snažan protest povodom Saopštenja Vlade Albanije u vezi sa uklanjanjem spomenika u Preševu, 20. januara 2013.\nMinistarstvo spoljnih poslova smatra da rečnik koji je upotrebljen u navedenom saopštenju, direktno podstiče na dalje aktivnosti usmerene ka destabilizaciji situacije na jugu Srbije, ali i širem regionu, u susednim zemljama nastanjenim albanskom manjinom.\nKvalifikacije i optužbe usmerene protiv Vlade Srbije su ispod svakog dostojanstva, i u potpunoj su suprotnosti sa uveravanjima datim lično od strane albanskog premijera Beriše, tokom nedavne posete MSP Srbije Mrkića Tirani, da je Albanija spremna da okrene novi list u bilateralnim odnosima dve zemlje.\nPravdanje zapaljive retorike zabrinutošću za položaj albanske nacionalne manjine na jugu Srbije predstavlja grubu manipulaciju, imajući u vidu da je zaštita albanskih i svih drugih nacionalnih manjina u Srbiji u skladu sa najvišim međunarodnim standardima, mnogo višim od onih koji se primenjuju prema nacionalnim manjinama koje žive u samoj Albaniji.\nUpravo imajući u vidu nepostojanje bilo kakvog pravnog okvira za zaštitu srpske i ostalih nacionalnih manjina u Albaniji, smatramo da bi albanske vlasti trebale da preduzmu hitne i ozbiljne mere kako bi se obezbedila zaštita svih zajednica u skladu sa važećim međunarodnim standardima.\nOd Albanije, kao države koja kao svoj prioritet naglašava prihvatanje evropskih vrednosti i članstvo u EU, očekujemo da se zaista i ponaša u skladu sa proklamovanim prioritetima i da svojim akcijama ne doprinosi destabilizaciji situacije u susednim zemljama.\nKljučne reči: Albanija Ministarstvo spoljnih poslova Srbija


Vučević blistao, Orlando slavio kao gost protiv Lejkersa\nIzvor: B92, 26.Nov.2018, 01:00\nKošarkaši Orlanda su kao gosti naneli poraz ekipi Los Anđeles Lejkersa, 108:104.\nPosle poraza od Toronta i Denvera, ekipa sa Floride je uspela da trijumfuje i ostvari devetu pobedu u sezoni, a ključ je bila sjajna partija Nikole Vučevića.\nReprezentativac Crne Gore je imao dabl-dabl učinak od 31 poen i 15 skokova uz sedam asistencija za 35 minuta na parketu.\nOsim njega, istakli su se Aron Gordon sa 17 poena i četiri skoka, odnosno Terens Ros koji je >> Pročitaj celu vest na sajtu B92 << utakmicu završio sa 16 poena i šest skokova.\nKod LA Lejkersa, Lebron Džejms je za 40 minuta postigao 24 poena uz četiri skoka i sedam asistencija, dok je Kajl Kuzma postigao 21 poen uz četiri skoka i pet asistencija. Efikasan je bio i Brendon Ingram sa 17 poena.\nUtisak je da je Orlando do pobede došao zahvaljujući pre svega dobroj drugoj i posebno trećoj četvrtini koju je dobio sa 16 poena razlike.\nIpak, finiš je bio dramatičan. Na minut i 23 sekunde pre kraja bilo je 104:104, da bi Orlando sa četiri poena u poslednjem minutu obezbedio pobedu.\nIzvor: Sportske.net, 26.Nov.2018\nCrnogorski košarkaš glavna figura utakmice u "Stejpls centru", novi poraz Sansa...Los Anđeles Lejkersi su dočekali Orlando Medžik, na kraju su gosti sa Floride odneli ceo plen, slavili su rezultatom 104:108...Sjajno su Lejkersi otvorili meč, Kuzma nije mogao da promaši, pa su se brzo odlepili...


Festival srpskog podzemlja uz podršku Fondacije ’’Novi Sad 2021’’\nFondacija ’’Novi Sad 2021’’ podržaće četvrti po redu Festival srpskog podzemlja koji će se održati 16 i 17. marta 2018. u SKCNS Fabrici. Ranija izdanja festivala održala su se u Beogradu, a svoj novi dom Festival srpskog podzemlja nalazi u Novom Sadu. Ovim povodom, u sredu 14. marta, u 12 časova u prostorijama SKCNS Fabrike, održava se konferencija za novinare na kojoj će biti više reči o realizaciji festivala.\nNa konferenciji će se prisutnima obratiti: Nemanja Vuković, PR Studentskog kulturnog centra Novi Sad; Žikica Milošević, frontmen benda Sputnik iz Novog Sada podeliće sa prisutnima svoja očekivanja od Festivala iz ugla učesnika; Nemanja Milenković, direktor Fondacije „Novi Sad 2021“ sa prisutnima će podeliti svoje viđenje oživljavanja tzv. Kineske četvrti kroz buđenje alternativne scene u Novom Sadu.\nGlavni cilj održavanja festivala jeste objedinjavanje i okupljanje što većeg broja nezavisnih umetničkih krugova koji nemaju dovoljnu podršku medija i institucija. Ovogodišnji Festival srpskog podzemlja u Novom Sadu (SKCNS Fabrika) traje dva dana. Prvi dan festivala, 16. mart, biće posvećen muzičkim pravcima kao što su: dark, gothic, electro rock, eksperimental, neizostavnim činiocima andergraund subkulture. Svoje nastupe za 16. mart potvrdili su: Umbra, Sputnik, Asphalt chant i drugi. Nakon zvaničnog koncertnog dela programa očekuje nas nastup specijalnih gostiju koji će nas provesti kroz istoriju dark, goth, ebm i ostalih srodnih pravaca u sklopu svojih DJ segmenata. Afterparty će biti propraćen nastupima: DJ Akasha, DJ Nenad Bekvalaac, a isto veče posetioci će imati priliku da pogledaju i dokumentarni film Vanila stop! koji je urađen u VICE produkciji, a posvećen domaćoj Goth kulturi.\nDrugi dan festivala odvijaće se na dve bine na kojima će svoje odlične nastupe održati 14 bendova sa domaće scene: Janner. Nemesis, Replicunts, Putrid blood, Hill, i drugi...\nTokom oba festivalska dana, publika će imati priliku da poseti izložbu nezavisnih i underground umetnika - čak 36 likovnih umetnika iz svih krajeva naše zemlje predstaviće svoje radove.


Tvojmajstor.me – majstori svih zanata na jednom mjestu – Bankar.me\nSeptember 19, 2018 Članci, PROMO, START UP, SVE VIJESTI, TEHNO Leave a comment\nNovi online servis „Tvoj majstor“ omogućava korisnicima da veoma jednostavno dođu do fizičkog ili pravnog lica koje pruža usluge u oblasti građevinarstva, zanatstva, elektronike i održavanja automobila. Projekat je pokrenuo kreativni tim firme Kodo doo iz Bijelog Polja, a uz podršku Telekoma platforma je sada redizajnirana i unaprijeđena dodatnim funkcionalnostima.\n„Sigurni smo da vam se makar jednom dogodilo da želite nešto da napravite ili vas je jednostavno zadesio neki kvar a vi i nijeste bili tako stručni da sami riješite problem. Potraga za dobrim majstorom može biti dug i iscrpljujuć proces, a rješenje za ovaj izazov pronaći ćete na sajtu Tvojmajstor.me koji vam donosi uštedu i vremena i novca“ – objasnili su u kompaniji “Kodo”.\nU Telekomu ističu da je ideja za ovakvu vrstu servisa koji uključuje digitalne tehnologije i pomaže razvoju malog biznisa naišla na veliku podršku.\n„Projekat „Tvoj majstor“ je odličan primjer kako digitalna rješenja mogu unaprijediti i olakšati svakodnevne aktivnosti naših korisnika. Osim toga, želja nam je bila da pružimo podršku razvoju malog i srednjeg biznisa. Za sve majstore, fizička i pravna lica koja svoje usluge nude preko ovog sajta, Crnogorski Telekom je pripremio posebnu ponudu – paket pod nazivom „Tvoj majstor“ koji, pored uključenih povoljnosti za pozive, sms i internet, ima i opciju informisanja o najnovijim poslovima“ – izjavio je Tihomir Nikčević, rukovodilac marketinga za poslovne korisnike u Crnogorskom Telekomu.\nNa sajtu www.tvojmajstor.me možete pronaći majstora koji vam je potreban ili možete sami postaviti oglas. Da biste bili sigurni da će posao biti obavljen kako treba i da će majstor ispoštovati rokove, treba da pratite rejtinge i komentare drugih korisnika na sajtu. Nakon što posao bude obavljen, od vas se očekuje povratna informacija u smislu ocjene i komentara o radu majstora kako bi pomogli drugim korisnicima u odabiru, ali i najboljim majstorima da se istaknu.\nObjavljivanje rezutata rada i rejtinga na sajtu dodatno motiviše majstore da posao obave kvalitetno, u tačno dogovoreno vrijeme i po dogovorenoj cijeni bez naknadnih troškova.\nSajt je namijenjen svim građanima Crne Gore, a kreatori ističu da je izazvao veliko interesovanje i u regionu.\nPrevious Apple platio 14 milijardi spornog poreza Irskoj\nSljedeći TangoSix.rs: Aerodromi CG – Izvrsni rezultati u poređenju sa okruženjem, koncesija vrlo rizična po Crnu Goru


Za mjere smanjenja aerozagađenja zainteresovano 2.160 građana Sarajeva - Centar za razvoj i podršku\nZa mjere smanjenja aerozagađenja zainteresovano 2.160 građana Sarajeva\nNa javni poziv Kantona Sarajevo za dobijanje podsticaja za zamjenu peći i kotlova na ugalj i ostala čvrsta goriva certifikovanim pećima i kotlovima i toplotnim pumpama stiglo je 2.160 prijava. Ministarstvo komunalne privrede, infrastrukture, prostornog uređenja, građenja i zaštite okoliša Kantona Sarajevo saopštilo je da je odziv građana na javni poziv vlasnicima individualnih stambenih objekata za subvencionisanje zamjene peći i kotlova na ugalj i ostala čvrsta goriva certifikovanim pećima i kotlovima i toplotnim pumpama bio izuzetno velik. Ovo je jedna od mjera vlasti da smanji veliko zagađenje zraka u Sarajevu. Za subvencionisanje ovog pilot projekta Vlada Kantona Sarajevo odvojila je oko 280.000 eura. Inače, certifikovane peći na čvrsto gorivo mogu da smanje emisije prašine oko 70% i potrošnju goriva do 30%.\nSarajevo priprema i desetogodišnju strategiju ograničavanja upotrebe uglja i najavljuje zabranu korišćenja uglja za grijanje od ove godine. Prvi rezultati javnog poziva bi trebalo da budu poznati najvjerovatnije do 15. marta ove godine. U narednih mjesec dana radna grupa će rangirati prijave prema uslovima i sistemu bodovanja definisanim javnim pozivom i modelom pilot projekta, navodi Ministarstvo.\nNaredni koraci: Rang liste, projekti, javni poziv za izvođače radova…\nRadna grupa će napraviti dvije rang liste: aplikanata za nabavku i ugradnju peći i kotlova na pelet i aplikanata za nabavku i ugradnju toplotnih pumpi. Konačne rang liste će biti objavljene na web stranici Ministarstva i UNDP-a. Radna grupa će na osnovu prijava pristiglih putem javnog poziva za proizvođače i ovlašćene distributere sertifikovanih peći i kotlova i toplotnih pumpi, a u okviru kojeg je primljeno 26 prijava, formirati listu tipova i proizvođača certifikovanih kotlova i peći na pelet i toplotnih pumpi koji zadovoljavaju tehničke kriterije navedene u ovom javnom pozivu.\nPotom će uslijediti izrada projekata za ugradnju peći i kotlova ili toplotnih pumpi od strane ovlašćenih projektantskih kuća. Paralelno će UNDP objaviti i javni poziv firmama za izvođenje radova i za nadzor nad izvođenjem radova. Izrađeni projekti će biti poslati pretkvalifikovanim izvođačima radova sa zahtjevom za ponudu, na osnovu koje će se definisati ukupna investicija i iznosi subvencija, odnosno, učešće krajnjih korisnika.\nKorisnici će biti obavešteni o izabranoj firmi i iznosu koji joj moraju uplatiti za izvođenje radova, a preostali dio će UNDP uplatiti navedenim firmama, prema uslovima iz ponuda, navelo je Ministarstvo.\nEmisije u snažnom porastu nakon pada izazvanog pandemijomGreenWorks – the first meeting of the project team


NARODNA SKUPŠTINA RS: 22. OKTOBRA 2015. GODINE ODRżANE SEDNICE ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODBORA ZA POLJOPRIVREDU, šUMARSTVO I VODOPRIVREDU, ODBORA ZA USTAVNA PITANJA I ZAKONODAVSTVO, ODBORA ZA ZAšTITU żIVOTNE SREDINE - RAZMOTRENI I PRIHVAćENI AMANDMANI NA PREDLOGE ZAKONA, PRIHVAćEN PREDLOG ZA ORGANIZOVANJE JAVNIH SLUšANJA O NACRTIMA ZAKONA\nNARODNA SKUPŠTINA RS: 22. oktobra 2015. godine održane sednice Odbora za privredu, regionalni razvoj, trgovinu, turizam i energetiku, Odbora za poljoprivredu, šumarstvo i vodoprivredu, Odbora za ustavna pitanja i zakonodavstvo, Odbora za zaštitu životne sredine - Razmotreni i prihvaćeni amandmani na predloge zakona, prihvaćen predlog za organizovanje javnih slušanja o nacrtima zakona\nPredsednik Odbora za zaštitu životne sredine, Branislav Blažić, istakao je na početku zasedanja važnost organizovanja javnih slušanja o nacrtima zakona, jer bi se na taj način pospešilo pripremanje zakona i veća transparentnost samih zakona pre nego što ih Vlada Republike Srbije predloži Odboru Narodne skupštine Republike Srbije. Članovi Odbora su se složili sa inicijativom o inovativnom načinu rada organizovanjem javnih slušanja o nacrtima zakona, i napomenuli važnost saradnje Odbora sa Ministarstvom poljoprivrede i zaštite životne sredine.\nNa sednici su bili prisutni i članovi nevladine organizacije "Zelena stolica".\nNa sednici Odbora za privredu, regionalni razvoj, trgovinu, turizam i energetiku, održanoj 22. oktobra 2015. godine, članovi Odbora razmotrili su u pojedinostima Predlog zakona o ulaganjima, Predlog zakona o izmenama i dopunama Zakona o Agenciji za licenciranje stečajnih upravnika i Predlog zakona o sporazumnom finansijskom restruktuiranju.\nNa Predlog zakona o ulaganjima Vlada i Odbor su prihvatili 14 od ukupno 198 amandmana podnetih od strane narodnih poslanika i Zaštitnika građana. Na sednici Odbora, članovi Odbora i ministar privrede Željko Sertić prihvatili su još dva amandmana koja su na član 24. u istovetnom tekstu podneli narodni poslanici.\nNa Predlog zakona o izmenama i dopunama Zakona o Agenciji za licenciranje stečajnih upravnika Vlada i Odbor su prihvatili jedan od devet amandmana podnetih od strane narodnih poslanika, dok su na Predlog zakona o sporazumnom finansijskom restruktuiranju, od strane Odbora i Vlade prihvaćena dva od 27 amandmana koje su podneli narodni poslanici.\nIspred Ministarstva privrede sednici Odbora prisustvovao je, sa saradnicima, Željko Sertić, ministar privrede.\nNa sednici Odbora za poljoprivredu, šumarstvo i vodoprivredu, održanoj 22. oktobra 2015. godine, razmotreni su amandmani na Predlog zakona o izmenama i dopunama Zakona o šumama.\nOd ukupno 43 amandmana, koje su narodni poslenici podneli na Predlog zakona o izmenama i dopunama Zakona o šumama, Odbor je prihvatio 9 amandmana.\nOdbor je na sednici podneo i jedan svoj amandman.\nNa sednici Odbora za ustavna pitanja i zakonodavstvo, održanoj 22. oktobra 2015. godine, članovi Odbora razmatrali su amandmane na četiri predloga zakona koje je podnela Vlada, a koji su uvršteni na dnevni red Treće sednice Drugog redovnog zasedanja Narodne skupštine Republike Srbije u 2015. godini.\nČlanovi Odbora razmotrili su amandmane na Predlog zakona o ulaganjima i utvrdili da od 198 podnetih amandmana tri amandmana nisu u skladu sa Ustavom Republike Srbije ("Sl. glasnik RS", br. 98/2006 - dalje: Ustav) i pravnim sistemom Republike Srbije i to amandman na član 9. koji su zajedno podneli narodni poslanici Jovan Marković i Dragan Šutanovac, amandman na član 43. koji je podnela narodna poslanica Suzana Spasojević i amandman na član 43. koji su podneli narodni poslanici Marko Đurišić, Aleksandar Senić, Biljana Hasanović - Korać, Branka Karavidić, Slobodan Homen i dr Blagoje Bradić. Članovi Odbora utvrdili su da su ostali podneti amandmani na Predlog zakona o ulaganjima u skladu sa Ustavom i pravnim sistemom Republike Srbije.\nNa Predlog zakona o izmenama i dopunama Zakona o Agenciji za licenciranje stečajnih upravnika podneto je devet amandmana narodnih poslanika, a Odbor je utvrdio da su svi podneti amandmani u skladu sa Ustavom i pravnim sistemom Republike Srbije.\nČlanovi Odbora ocenili su i da je svih 27 amandmana narodnih poslanika podnetih na Predlog zakona o sporazumnom finansijskom restrukturiranju u skladu sa Ustavom i pravnim sistemom Republike Srbije.\nU nastavku sednice, članovi Odbora razmotrili su 43 amandmana podneta na Predlog zakona o izmenama i dopunama Zakona o šumama i utvrdili da su podneti amandmani u skladu sa Ustavom i pravnim sistemom Republike Srbije, izuzev na član 62. koji su podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i mr Dejan Čapo, a koji je Odbor odbacio kao nepotpun.\nIzvor: Press služba Skupštine Srbije, 22.10.2015.


Nagle padavine problem za atmosfersku kanalizaciju – RADIO TELEVIZIJA BOR\nNagle padavine problem za atmosfersku kanalizaciju\nJučerašnje nevreme izazvalo je, usled velike količine vode, bujice na ulicama u Boru, ali većih problema nije bilo osim u delovima grada gde se sa viših delova voda redovno sliva i skuplja, a atmosferska kanalizacija nije dovoljna da primi tu količinu vode.\nBOR – Jučerašnje nevreme, olujna kiša praćena gradom izazvala je bujicu vode u Boru, koju, usled velike količine vode, atmosferska kanalizacija nije mogla da prihvati u pojedinim delovima. Manjih problema je bilo kod zgrade dupleksa, u ulici Albanske spomenice i pored Muzičke škole, na mestima gde se voda iz viših delova grada najbrže skuplja.\nU borskom Vodovodu kažu da su od sinoć cisterne i radnici na terenu, čiste atmosfersku kanalizaciju i uklanjaju zemlju i rizlu koju je kiša nanela, kako bi, ukoliko bude većih padavina narednih dana, voda mogla nesmetano da prolazi.\nTakođe, zbog kiše je došlo do blagog zamućenja izvorišta u Zlotu, koje je privremeno isključeno sa vodosistema, a grad se snabdeva iz pravca Bogovine.\nTags: atmosferska kanalizacija, kisa, nevreme, padavine, Vodovod\nPrevious Infrastruktura u boljevačkim selima\nNext Nevreme u borskoj opštini


Naša stranka: Orbanu treba zabraniti dolazak u Sarajevo – Vijesti-X.com\nViktor Orban je svojom zapitanošću kako u Evropsku uniju integrirati dva miliona muslimana, pritom misleći na priključenje Bosne i Hercegovine Evropskoj uniji, još jednom dokazao da nije ništa drugo nego najobičniji rasist, samtraju u Našoj stranciu, čije saopćenje prenosimo u cijelosti:\n– Međutim, s obzirom na činjenicu da to pitanje postavlja kao jedan od lidera Evropske unije, neophodno je određenje i ostalih lidera o toj temi da vidimo ko dijeli a ko ne njegov stav. Da li još neko misli da su muslimani problem za Evropsku uniju? Orbanu se ne smije dopustiti da bude usamljeni glas kad su muslimani Bosne i Hercegovine u pitanju, jer šutnja o tome je znak odobravanja. Onda s pravom i muslimani, ali i svi ljudi kojima su antifašizam i antirasizam temeljni moralni orijentiri nemaju nijedan razlog da se okreću ka Evropskoj uniji. Ovakve izjave doprinijet će porastu euroskepticizma. Tim više jer dolaze nakon najavljene finansijske pomoći Miloradu Dodiku, ali i špekulacija da je Dodik s izaslanikom Evropske unije za BiH Oliverom Varheljijem dogovorio sjednicu Narodne skupštine Republike Srpske na kojoj je usvojeno razvlašćenje države od ključnih atributa državnosti kakve su Oružane snage ili pak poreska politika.\nJoš uvijek gajimo nadu da Evropska unija može govoriti jednim glasom u korist cijele BiH i njene jedinstvenosti, ali vrijeme ističe. Ovo što se sad dešava u BiH čeka cijelu EU. Borba za BiH je borba za ideju EU.\nNaravno, u želji da budemo dobar primjer kako Orbana i ljude poput njega trebamo tretirati, predlažemo zabranu njegovog dolaska u Sarajevo 25. januara 2022, kažu u saopćenju iz Naše stranke.\nMinusi stežu, temperatura i do – 13 stepeni Celzijusa


Odbojka - Drugi poraz odbojkašica Dinama\nNa premijeri pred domaćom publikom u Hali sportova na Strelištu odbojkašice Dinama su poražene od obrenovačkog TENT-a rezultatom 3:0, (15:25;22:25;14:25). Mlada ekipa Dinama ove subote nije imala dovoljno snage da pruži ozbiljniji otpor protivnicama, pa posle dva odigrana meče nema nijedan osvojen bod.\nTokom čitavog meča Lavice su imale velikih problema sa prijemom servisa, zbog čega su konstantno jurile prednost TENT-a. Posle prvog tehničkog tajm auta u prvom setu gošće su se serijom od 3:0 odvojile na šest poena razlike, koju su do kraja seta uvećale, pa im je prvi set osvojile rezultatom 15:25. U drugom setu je viđena durgačija slika, Lavice su borbenom, koncentrisanom igrom i dobrim blokom u nekoliko navrata stizale do prednosti od dva poena.\nI u samoj završnici seta su imale priliku da osvoje set, ali su prokockale prednost (21:18, a zatim i 22:20), pošto su dozvolile obrenovčankama da serijom od 5:0, osvoje drugi set (22:25). Ovako izgubljen drugi set u poljuljao je samopouzdanje Lavica, koje su greškama na prijemu protivniku poklonile nekoliko poena. Početnu prednost gošći nisu mogle da stignu, pa su odbojkašice TENT-a treći set osvojile ubedljivim rezultatom 14:25 i tako zasluženo odnele sva tri boda iz Pančeva.\nOdbojkašice TENT-a su čak 23 poena na meču osvojile servisom, čemu su u velikoj meri kumovale greške Dinama na prijemu. U ovom meču se videlo koliko Dinamu nedostaje iskustva, ali i Milica Bezarević, koja je povređena, a igra na poziciji primača. Dinamo je bez bodova posle dva odigrana meča i nalazi se na poslednjem mestu na tabeli. U narednom kolu Lavice gostuju u Lazarevcu, gde će odmeriti snage sa ekipom Kolubare.


Hakeri iz Severne Koreje pokušali da ukradu 1,3 milijarde dolara – SveVesti.net\nHakeri iz Severne Koreje pokušali da ukradu 1,3 milijarde dolara\n“Operativci Severne Koreje, koji su koristili tastature umesto pištolja, ukrali su digitalne novčanike pune kriptovaluta umesto džakova para, i oni su vodeći pljačkaši banaka u svetu”, rekao je pomoćnik državnog tužioca SAD Džon Demers, preneo je Gardijan.\nKriminalni trio je stvorio zlonamernu aplikaciju za kriptovalute, otključavajući virtuelna vrata do kompjutera žrtava, zatim su hakovali kompanije i trgovali digitalnim valutama kao što je bitkoin i razvili su specifičnu platformu podataka kako bi izbegli sankcije i tajno podizali novac, navodi se u saopštenju ministarstva pravde SAD.\nU optužnicama se nalaze još dvojica osumnjičenih – Jon Čang Hjok i Kim Il, koji su navodno radili za severnokorejsku vojnu obaveštajnu hakersku grupu, Izviđački javni biro.\nU sajbersekjuriti krugovima, to telo je poznato i pod imenima grupa Lazarus i APT 38.\nKao dodatak prethodnim optužbama, trio je bio uključen u operacije van Severne Koreje, Rusije i Kine, u pokušaju da ukradu 1,3 milijardi dolara hakovanjem kompjutera uz pomoć posebnih metoda, zaključuje se.\nPrevious Teksas: Bez struje i vode milioni domaćinstava do vikenda\nNext Brazil: Istraga nakon davanja “praznih” vakcina


Bioenergana Novo Miloševo\nPUŠTENA U RAD EKOLOŠKA ELEKTRANA NA BIOMASU U NOVOM MILOŠEVU\nPost category:Važna obaveštenja / Novosti / Posete zvaničnika\nPotpredsednica Vlade i ministarka rudarstva i energetike Zorana Mihajlović pustila je u rad novo postrojenje za proizvodnju struje iz obnovljivih izvora energije „Pepo Energy“ u Novom Miloševu.\nEkološka elektrana u Novom Miloševu\nReč je o ekološkom postrojenju koje koristi biomasu kao glavnu sirovinu, pretežno meso bundeve i žitne ostatke koji se skladište u silosu i kasnije pretvaraju u električnu energiju. Ovo je još jedna elektrana i biogasno postrojenje u Srednjobanatskom okrugu.\nPotpredsednica Vlade Srbije Zorana Mihajloić\nDogađaju su prisustvovali pokrajinski sekretar za energetiku, građevinarstvo i saobraćaj Ognjen Bjelić, predsednik opštine Novi Bečej Saša Maksimović, direktor elektrane Srđan Bošnjaković i direktor MET grupe Bendžamin Lakatos, koji su se obratili prisutnima, kao i predstavnici ministarstva i lokalne samouprave.\nCeremoniji otvaranja prisustvovala je i načelnica Srednjobanatskog upravnog okruga Snežana Vučurević.\nTags: Elektrana na biomasu, Zorana Mihajlović, Novo Miloševo\nNext PostMINISTARKA MIHAJLOVIĆ ODRŽALA SASTANAK SA NAČELNICIMA OKRUGA\nPROGRAM ENERGETSKE SANACIJE PORODIČNIH KUĆA\nMINISTARKA MIHAJLOVIĆ ODRŽALA SASTANAK SA NAČELNICIMA OKRUGA 24. januara 2022.\nSEĆANJE NA STRADALE SUGRAĐANE 1942.GODINE 10. januara 2022.\nODRŽAN PETI KOLEGUJUM SA RUKOVODIOCIMA INSPEKCIJSKIH SLUŽBI 29. decembra 2021.\nNAČELNICA PRIREDILA PRIJEM ZA NOVINARE 28. decembra 2021.\nNOVOGODIŠNJI PRIJEM NAČELNICE SREDNJOBANATSKOG UPRAVNOG OKRUGA SNEŽANE VUČUREVIĆ 27. decembra 2021.\nMarinika na INSPEKCIJE\nMINISTARKA MIHAJLOVIĆ ODRŽALA SASTANAK SA NAČELNICIMA OKRUGA\nSva prava zadržana - SREDNJOBANATSKI UPRAVNI OKRUG 2022 l Uslovi korišćenja sajta l - redizajn TI Zrenjanin


Vučić: Angela Merkel suštinski zabrinuta za Balkan\nBeta 14. marta 2017. 20:10\n„Zabrinuta je zbog dešavanja u regionu. Ne zna ona sve detalje, znaju njeni saradnici, ali ona vidi celinu slike i prepoznaje suštinu. Ona je redak evropski lider koji je suštinski zabrinut“, rekao je Vučić za Radio – televiziju Srbije posle sastanka sa nemačkom kancelarkom.\nVučić je kazao da je sa Angelom Merkel razgovarao o bilateralnim odnosima, privlačenju investitora, regionalnoj stabilnosti, ističući da je nemačka kancelarka „veoma zadovoljna“ ekonomskom stabilnošću Srbije.\nVučić je rekao da evropski put Srbije zavisi od Nemačke, da naša zemlja može mnogo da nauči ako se ugleda na Nemce i njihov „pobednički mentalitet“.\n„Nemačka danas postaje jedan od ključnih partnera Srbije“, rekao je Vučić i dodao da Nemci mnogo bolje razumeju reforme koje je sprovela Vlada Srbije.\nUpitan da li je Angela Merkel imala neke poruke uoči sutrašnjeg samita premijera Zapadnog Balkana u Sarajevu, Vučić je rekao da mu je „tačno rekla šta da kaže (evropskom komesaru za proširenje) Johanesu Hanu“.\n„Rekao sam – ne brini, preneću“, kazao je Vučić i dodao da se poruke tiču razvoja odredjenih projekata sa Bosnom i Hercegovinom, Makedonijom, Albanijom.


Rusko MO najavilo otvaranje koridora za civile iz Azota\nTanjug 14. juna 2022. 14:57\nMOSKVA – Rusko Ministarstvo odbrane najavilo je za sutra otvaranje humanitarnog koridora za civile sa teritorije fabrike Azot u Severodonjecku, a ukrajinske snage pozvalo da polože oružje.\n„Vodeći se humanim principima, Oružane snage Rusije i formacije Luganske Narodne Republike spremne su da izvrše humanitarnu operaciju evakuacije civila. Da bi to uradili, od osam do 20 časova po moskovskom vremenu 15. juna otvara se humanitarni koridor u pravcu severa ka gradu Svatovu Luganske Narodne Republike“, rekao je načelnik ruskog nacionalnog centra za odbranu Mihail Mizincev, prenosi Interfaks Rusija.\nKako je rekao Mizincev, garantovana je bezbedna evakuacija svih civila bez izuzetka i njihovo kretanje u sklopu humanitarnih konvoja do centara za privremeni smeštaj.\nPrema rečima Mizinceva, ukrajinska strana je zatražila organizovanje humanitarnog koridora za evakuaciju civila, žena, dece i staraca, koji se nalaze u hemijskoj fabrici Azot u Severodonjecku na teritoriju koju kontroliše Kijev u gradu Lisičansku.\nTakođe, rusko Ministarstvo odbrane je predložilo da ukrajinske formacije u fabrici Azot tog dana polože oružje.\nMizincev je rekao da oni predlažu da, kako je rekao, „militanti nacionalističkih bataljona i strani plaćenici“ koji se nalaze u fabrici Azot, sutra prekinu bilo kakva neprijateljstva i oslobode civile koje drže kroz ovaj humanitarni koridor.\nMizincev je rekao i da Ruska Federacija garantuje očuvanje života i poštovanje svih normi Ženevske konvencije o postupanju sa ratnim zarobljenicima, kao što se desilo sa onima koji su se prethodno predali u Marijupolju.


Predaja energije ostvarene toplotnim pumpama objektima | Artel Toplotne Pumpe\nHome > Saznajte > Predaja energije ostvarene toplotnim pumpama objektima\n20 dec Predaja energije ostvarene toplotnim pumpama objektima\nPosted at 19:51h in Saznajte\tby\tartel.rs 0 Comments\nEnergija ostvarena pomoću toplotnih pumpi objektima se predaje pomoću:\nKoji nalaze primenu u porodičnim kućama, poslovnim objektima, ugostiteljskim objektima, hotelima, bolnicama … Omogućavaju komforan rad i klimatizaciju (grejanje/hlađenje) tokom čitave godine.\nKoji su naročito pogodni za postojeće sisteme grejanja koji rade na gas, čvrsto gorivo ili električne kotlove. Prednost je korišćenje toplotne pumpe na postojećem sistemu grejanja. Nedostatak je nemogućnost iskorišćenja toplotne pumpe u hlađenju.\nPodnog razvoda cevi\nKoji se postavlja na beton, hidro i termo izolaciju, preko kojeg se postavlja grejni sloj – beton i pločice. Predstavlja ekonimičan i praktičan način ostvarivanja grejanja/hlađenja.\nZidnog razvoda cevi\nVeoma slične konstrukcije kao kod podnog razvoda cevi.\nPlafonskog razvoda cevi\nŠto predstavlja savremeno rešenje za grejanje i hlađenje objekata pogodno za kombinaciju sa podnim i zidnim razvodom cevi.\nKoji je naročito pogodan za restorane, kafiće i proizvodnju jer omogućuje i mešanje svežeg vazduha, odnosno ventilaciju.\nSistema za zagrevanje sanitarne vode\nŠto je naročito pogodno za porodične kuće koje pored grejanja/hlađenja mogu pomoću toplotne pumpe da greju i sanitarnu vodu, kao i za mesta gde postoji potreba za većom količinom sanitarne vode, npr. hoteli, bolnice… Koeficijent korisnosti je 3,5 puta veći od utrošene električne energije, a temperatura vode je od 50 C do 60 C.\nSistema za zagrevanje vode bazena\nKojima se greje velika količina vode bazena za plivanje i time dobija velika ušteda.


Građevinsko preduzeće Ilias Corp International DOO osnovano je početkom 2005. godine sa osnovnom idejom da pruži doprinos srpskom građevinarstvu - niskogradnji, i poboljšanju njegove infrastrukture.\nU želji da ispuni sve zahteve tržišta, naše preduzeće neprekidno radi na unapređenju kvaliteta, kako stručnosti i osposobljenosti radnika i stručnog kadra, tako i mehanizacije, a sve to u cilju poboljšanja kvaliteta usluga koje pružamo.\nNaša osnovna delatnost su izgradnja i održavanje svih vrsta saobraćajnica, izgradnja sportskih terena i parkinga, rušenje objekata, drobljenje kamena i betona, sve vrste iskopa, transport građevinskog materijala i građevinskih mašina, kao i svih usluga u niskogradnji.\nPored toga što nudimo kvalitetne usluge, naša želja je da u svakom segmentu našeg rada i delovanja posvetimo posebnu pažnju ekologiji i očuvanju životne sredine. Upravo to je i bio naš motiv da se aktivno uključimo u zaštitu životne sredine i rešavanje problema otpada u urbanim sredinama. To je bio razlog zbog koga smo postali zastupnici jedne od vodećih svetskih kompanija koja se bavi proizvodnjom sistema podzemnih kontejnera, sakupljanja otpada i njegovom reciklažom.


Prvi deo privatne zbirke umetnina Dejvida Bouvija od gotovo 300 umetničkih dela, medju kojima i ona Demijena Hrista, Henrija Mura i Marsela Dišana, prodat je za preko 30 miliona dolara na aukciji u Londonu.\nNajvredniji eksponat na aukciji, slika „Air Power“ američkog slikara Žan Mišela Baskijata prodata je za sedam miliona funti (8,8 miliona dolara).\nSlika Franka Helmuta Aeurbacha „Glava Gerde Boem“ prodata je za 4,7 miliona dolara, deset puta više od procenjene vrednosti.\nDeo kolekcije prodat je u londonskom Sotbiju za dvostruko veću sumu od one koja je procenjena pre prodaje.\nDejvid Bouvi (69), koji je umro u januaru, bio je strastveni kolekcionar moderne umetnosti.\nUz 267 slika i skulptura, na aukciji je ponudjeno 120 komada nameštaja dizajnera 20. veka. Medju njima je i kutija za zvučnike iz 1960. godine, koju su dizajnirali italijanski dizajneri Akile i Pjer Djakomo Kastiljoni.\nSotbi je sopštio da su svi izloženi eksponati prodati na aukciji, kao i da su ponude stigle iz 47 zemalja.


Tim Sistem peć na pelet za etažno grejanje rittium 20 hydro 019 1005 bež | ePonuda.com\nTim Sistem peć na pelet za etažno grejanje rittium 20 hydro 019 1005 bež cene\nEPonuda nije internet prodavnica već Vam omogućava da brzo i lako nađete Tim Sistem peć na pelet za etažno grejanje rittium 20 hydro 019 1005 bež po najjeftinijoj ceni. Naš cilj je da kupci budu što bolje informisani o ponudi Tim Sistem peć na pelet za etažno grejanje rittium 20 hydro 019 1005 bež na tržištu Srbije. Vrlo lako nalazite željeni proizvod za kategoriju Peći na pelet cene, ne morate da lutate od sajta do sajta za Tim Sistem Peći na pelet, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tim Sistem peć na pelet za etažno grejanje rittium 20 hydro 019 1005 bež sa PRODAVCEM. EPonuda ne može da garantuje potpunu tačnost specifikacije i slika za Tim Sistem peć na pelet za etažno grejanje rittium 20 hydro 019 1005 bež. Pre kupovine, podatke za Tim Sistem peć na pelet za etažno grejanje rittium 20 hydro 019 1005 bež proverite na sajtu PROIZVOĐAČA.


Published: Friday, 27 April 2018 19:32\nDodik je, nakon otvaranja novih prostorija zdravstvene ustanove "Mediko-S" u Banjaluci, naglasio da je Fond zdravstvenog osiguranja za ove procedure godišnje izdvajao 2,5 miliona KM, te da je cilj da majke u Srpskoj ne moraju da putuju daleko, već da u Banjaluci imaju sve uslove za vantjelesnu oplodnju.\n"Bilo je teško na početku, bilo je mnogo nepovjerenja, čak i zdravstvenog sektora u ove metode, ali danas je to veoma priznata metoda u svijetu. Činjenica da je parnter ove ustanove postala grupacija `Pronatal` kao jedna od najboljih evropskih kompanija u ovoj oblasti govori da je to dobro za Srpsku i sve nas", rekao je Dodik novinarima.\n"Finansiranje trećeg pokušaja vantjelesne oplodnje je od ogromnog značaja za porodice koje ne mogu na prirodan način imati potomstvo. Više od hiljadu djece rođeno je u Republici Srpskoj na ovaj način", poručio je Bogdanić.\nOn je dodao da nema ništa vrednije od onog što su predstavnici klinike "Mediko-S" uradili, a to je što su omogućili da roditelji u Srpskoj dođu do ove zdarvstvene usluge.\n"Ova zdravstvena ustanova je ostvarila i saradnju sa grupacijom `Pronatal` iz Češke i na taj način su ovdje doveli eminentne stručnjake i omogućili da se ova procedura završava u zdravstvenom sisitemu Republike Srpske", naveo je Bogdanić.\nOsnivač klinike "Mediko-S" Sanja Sibinčić istakla je da su mediji pomogli da vantjelesna oplodnja u Srpskoj ne bude tabu tema, nego procedura koju svi mnogo koriste i kojima pomaže.\n"`Mediko-S` ima značajne rezultate, koji su transparentni za svakog našeg pacijenta. Naši rezultati su u očekivanim evropskim rezultatima. `Pronatal` kao jedan od lidera u vantjelesnoj oplodnji nas je prepoznao kao prvog partnera na ovim prostorima, što je dokaz da dobro radimo", navela je Sibinčićeva.\n"Bili smo ograničeni prostorom, finansijski i kadrovski, i bio nam je potreban partner, te smo izabrali najbolje u Evropi", rekla je Sibinčićeva.\nOna je dodala da je "Mediko-S" prva zdravstvena ustanova koja je ispunila sve uslove grupacije "Pronatal" i pokazala da im može biti dostojan partner.


Tramp: "Žan-Klode, vi ste brutalni ubica!" | Skandalozno\nTramp poručio šefu Evropske komisije: “Žan-Klode, vi ste brutalni ubica!”\n“Vi treba to da znate, Emanuele, jer se svi teroristi nalaze u Parizu”, prenosi list reči koje je američki predsednik uputio Makronu tokom razgovora o temama koje se tiču Irana i terorizma.\nTramp Abeu: Da vam pošaljem 25 miliona Meksikanaca…\n“Šinzo, vi nemate taj problem, ali mogu da vam pošaljem 25 miliona Meksikanaca i vrlo brzo ćete ostati bez posla.”\nIzvor je dodao i da je američki predsednik šefa Evropske komisije Žana Kloda Junkera nekoliko puta nazvao “brutalnim ubicom”. Tramp ga je tako nazvao u kontekstu poreskih kazni Brisela za američke tehnološke kompanije u iznosu od nekoliko milijardi dolara. Sam Junker potvrdio je tu Trampovu izjavu.\n“Tramp mi je prošle nedelje rekao: ’Žan-Klode, vi ste brutalni ubica‘”, rekao je Junker. “Ovo je prvi put da je Luksemburg postao opasan za Sjedinjene Američke Države. Mislim da je ovo rekao kao kompliment, ali nisam siguran”, dodao je Junker.\nBudite prvi sa komentarom na članku "Tramp poručio šefu Evropske komisije: “Žan-Klode, vi ste brutalni ubica!”"


Johan R. (94) iz Borkena je u periodu od juna 1942. do septembra 1944. bio čuvar logora Štuthof blizu tadašnjeg Danziga, a današnjeg Gdanjska u Poljskoj.\nUznemirujuće činjenice o Aušvicu\nIz pravnih razloga, njegovo puno ime i prezime, kao i lice ne smeju da objave mediji.\nJohan R. je ušao u okružni sud u Minsteru u kolicima gde mu se sudi za saučesništvo u ubistvu nekoliko stotina zatočenika koncentracionog logora.\nJohan R. je optužen za zločine nad zatvorenicima u koncentracionom kampu. Njegovo lice je zamagljeno jer mu se sudi za period kada je prema nemačkom zakonu bio maloletan\nMeđu tim žrtvama je više od 100 poljskih zatvorenika koji su u junu 1944. ubijeni u gasnoj komori i više stotina Jevreja ubijenih između avgusta i decembra 1944.\nDok su advokati žrtava čitali svedočenja ljudi koji su preživeli Holokaust, optuženi je počeo da jeca.\nMarga Grisbah jer je ispričala kako je videla svog šestogodišnjeg brata poslednji put u kampu, pre nego što je poslat u gasnu komoru u Aušvic.\nJoš jedna od preživelih, po čijoj tužbi se sudi Johanu R, žena iz Indijanopolisa, rekla je da je optuženi "pomogao da se ubije moja voljena majka koja mi celog života nedostaje".\nOptuženi, kome se sudi prema zakonu za maloletnike jer je imao između 18 i 20 godina u vreme navodnih zločina, optužen je da je učestvovao u "ubilačkim operacijama", rekao je Andreas Brendel, tužilac iz Dortmunda.\n- Mnogi ljudi su ubijeni gasom, upucani ili ostavljeni da umru od gladi. Čuvari su znali za sprovođenje tih metoda ubijanja - rekao je on.\nKada je optuženog u avgustu 2017. godine ispitala policija, on je rekao da nije znao ništa o zločinima u logoru i tvrdio da su zatvornici bili mršavi jer je bilo nedovoljno hrane, te da su i čuvari bili neuhranjeni.\nUkoliko bude proglašen krivim, mogao bi da bude kažnjen sa 15 godina zatvora, ali s obzirom na njegove godine i mogućnost žalbe, teško da će ići u zatvor.\nU logoru Štuthof, otvorenom 1939. godine umrlo je oko 65.000 zatvorenika.


Ništa od Italije: Vilšer bira između dva premijerligaša\nU opticaju su Orlovi i Trešnjice, a odluka se očekuje ovog jutra\nNa Ostrvu je svanuo važan dan, takozvani “deadline day”, a on će nam odgonetnuti misteriju u kom klubu Džek Vilšer nastavlja karijeru. Navijači Arsenala i dalje ne mogu da poveruju da se Arsen Venger odrekao 24-godišnjeg Engleza, ali je to realnost, pa sada vezista bira između dva premijerligaška kluba.\nIako su se juče pojavlijavale informacije da ga želi Juventus, pa zatim oko podneva da je ponuđen Romi i uveče da je Milan spreman da ga prvo pozajmi pa sledećeg leta otkupi za 35.000.000 evra, od svega toga neće biti ništa. Vilšer nije spreman da prati Džoa Harta i ide u slabiju ligu već ostaje na Ostrvu.\nVezista bira između dva kluba - Kristal Palasa i Bornmuta. Njegovi agenti i on već su u utorak po podne pričali sa Alanom Pardjuom, a uveče i sa Edijem Hauijem i obojici je obećao da će konačnu odluku saopštiti ovog jutra.\nKako javlja pouzdani Skaj Sport, Palas, Bornmut i Votford su poslali konkretne ponude za pozajmicu Vilšera, kao i portugalski giganti Sporting iz Lisabona i Benfika, ali se posle razmišljanja fudbaler odlučio za Orlove ili Trešnjice.\nDžek Vilšer je ove sezone zabeležio samo jedan nastup za Arsenal, izostavljen je i iz reprezentacije Engleske, a izgubio je mesto posle dolazaka Mohameda Elenenija (Bazel) i Granita Džake (Menhengladbah). Da bi se vratio u nacionalni tim potrebne su mu utakmice, a to će dobiti jedino ako ode sa Emirata.\nPaul George pre 1 godina\nKoji debil treba da budes pa da odbijes Milan ma u kakvom stanju on bio. Naravno pitanje da li je to i istina, ali da umesto u Milan ti odes u Kristal Palas ili Bormut, to je neverovatno\n@Paul George pre 1 godina\nEvropu nece igrati ni sa jednima ni sa drugima, pa mu je draze da igra tezu ligu( mada bi zbog njegovih staklenih nogu bolje bilo d igra Seriju A), plus je tu blizu Arsenala, Venger ga moze gledati...


TRUMP JE DOBIO POMRAČENJE UMA: Evo kakvu je odluku donio za tri KLJUČNA TURSKA MINISTRA... | Slobodna Bosna\nAmeričkim firmama i pojedincima zabranjeno je poslovanje i službena komunikacija s ministrima i ovim ministarstvima.\nHulusi Akar, ministar odbrane, Suleyman Soylu, ministar unutarnjih poslova, te Fatih Donmez, ministar industrije i prirodnih bogatstava Vlade Turske od sinoć su na “crnoj listi” Sjedinjenih Američkih Država.\nKako je objavilo Ministarstvo trezora SAD, pozivajući se na naredbu predsjednika Donalda Trumpa, njima trojici, te članovima njihovih porodica, do daljnjeg je zabranjen ulazak u SAD, te zamrznuta sva eventualna imovina koju imaju u toj državi ili kod banaka čije je sjedište u SAD.\nSlične zabrane uvedene su i za Ministarstvo odbrane, Ministarstvo policije i Ministarstvo energetike i prirodnih bogatstava Turske. No, ministarstvo policije\nUred za kontrolu imovine stranaca (OFQAC) pri Ministarstvu Trezora SAD navodi da se sankcionirani pojedinci i ministarstva kažnjeni na ovaj način zbog vojne akcije Turske na sjeveroistoku Sirije.


?! /Ministar pravde (HDZ) u Vijeću ministara: Dan RS-a nije neustavan / Radio Sarajevo\nFoto: Dženan Kriještorac / Radiosarajevo.ba/Josip Grubeša\n?! / Ministar pravde (HDZ) u Vijeću ministara: Dan RS-a nije neustavan\n12. 01. 2019. u 10:21:00 Srna\nMinistar pravde u Vijeću ministara BiH Josip Grubeša (HDZ BiH) izjavio je da dan RS-a nije neustavan i da se njenim građanima mora dati pravo, kao i drugima u BiH, da slave svoje praznike bez medijske hajke.\nGrubeša, koji je bio u hrvatskoj delegaciji na obilježavanju dana RS-a u Banjoj Luci zbog čega se našao na meti žestokih udara iz Sarajeva i Zagreba, smatra da su ti napadi nerazumni i da svi u BiH moraju shvatiti da je RS realnost: "Reakcije nekih medija povodom proslave dana RS-a samo dokazuju ono što sam tada rekao, a neki negirali. Ako hoćemo naprijed, moramo prihvatiti druge i poštovati njihove praznike, a ne biti uvrijeđeni."\nOn je poručio da RS postoji i da je sastavni dio BiH, te da se neistine često koriste za napade na RS kada se poziva na odluku Ustavnog suda BiH i govori kako je 9. januar proglasio neustavnim.\n"Ustavni sud BiH nije odlučio da je 9. januara neustavan kao takav, nego da su protivustavne neke odredbe iz Zakona o praznicima RS-a, a konkretno se odnose na dio koji se tiče krsne slave i vjerskog obilježavanja dana RS-a. Treba poštovati da su u RS-u odmah sproveli odluku suda i u parlamentarnoj proceduri je usvojen zakon bez spornih odredbi", podsjetio je Grubeša.\nPrema njegovim riječima, mediji koriste zabludu u koju su namjerno doveli javno mnjenje da taj dan samoinicijativno proglase neustavnim. Dodao je da je napad na njega i njegove stranačke kolege "neutemeljen i maliciozan"...\nObilježavanju neustavnog dana RS-a, 9. januara, u Banjoj Luci prisustvovali su lider HDZ-a Dragan Čović, te visoki funkcioneri ove stranke Vjekoslav Bevanda, Davor Čordaš, Josip Jerković i Josip Grubeša. Brojni mediji u BiH i Hrvatskoj osudili su njihov postupak, a u Banja Luci je bio i ambasador Hrvatske u BiH Ivan Del Vechio, koji je jučer i razriješen ove dužnosti...\nTagovi: Josip Grubeša dan RS 9. januar HDZ BiH\n7 u 7 / Del Vechio – "kurban" na oltaru domovine\nSarajevo / Ivan Del Vechio više nije ambasador Hrvatske u BiH\nSaopćenje / HDZ BiH: Bošnjački mediji šire pogrešne interpretacije, neistine i podvale


Vozila Ujedinjenih nacija koja prevoze inspektore Organizacije za zabranu hemijskog oružja (OPCW) snimljena u Damasku, Sirija, 18. aprila 2018.\nMeđunarodni eksperti za hemijsko oružje suočavaju se sa dilemom.\nPobunjenici su im dali koordinate mesta na kojem su sahranjene desetine žrtava navodnog smrtonosnog napada gasom, zbog kojeg su ranije ovog meseca SAD i saveznici Velika Britanija i Francuska izveli vazdušne udare na postrojenja koja proizvode hemijsko oružje u Siriji.\nMeđutim, da bi stručnjaci dobili pristup i uzeli uzorke sa leševa, potrebna im je dozvola sirijskih ili ruskih zvaničnika, za koje strahuju da će ih opstruirati.\nLjudi stoje ispred oštećenih zgrada u gradu Duma, mestu navodnog hemijskog napada, u blizini Damaska, Sirija, 16. aprila 2018.\nViše od 40 žrtava napada za koji se sumnja da je hemijski, na sirijski grad Dumu, u pregrađu glavnog grada Damaska, sahranili su pobunjenci u neobeležene grobove, rekao je za britanski "Sandej telegraf" politički aktivista, pobunjenički komandant i bivši sirijski general, Zaher ak-Skat.\nOn se nada da će međunarodni inspektori biti u mogućnosti da priđu mestu i da uzmu uzorke sa kose, kože i odeće poginulih, što su mogući krucijalni dokazi koji bi podržali tvrdnje da je sirijska vlada izvela napad gasom.\n"Oni su sahranjeni onako kako su nađeni. Biće lako uzeti uzorke iz njihove kose i odeće i eventualno dokazati šta je bilo korišteno", rekao je.\nArhiva - Dete se tretira u bolnici u Dumi, Istočna Guta u Siriji, nakon onoga za šta sirijske spasilačke grupe tvrde da je bio hemijski napad, 7. aprila 2018.\nSjedinjene Države, Francuska i Britanija ostaju ubeđene da je Duma bila meta hemijskog napada 7. aprila, a svoje tvrnje baziraju na javno dostupnim informacijama i svojim sopstvenim obaveštajnm podacima, za koje kažu da pokazuju da su korišćeni hlor i moguće nervni agens, možda sarin.\nSirijska vlada i Rusija negiraju da se dogodio bilo kakav hemijski napad, tvrdeći da je sve isfabrikovano ili podmetnuto od pobunjenika i Belih šlemova, spasilaca dobrovoljaca koji rade na pobunjeničkim teritorijama.\nU subotu, tim inspektora iz Organizacije za zabranu hemijskog oružja (OPCW) ušao je u Dumu, nakon što su bili primorani da čekaju gotovo nedelju dana u glavnom gradu Sirije ili na dozvolu da započnu svoj rad koji uključuje i prikupljanje uzoraka, uzimanje izjava od preživelih i prikupljanje video dokaznog materijala, ili na odobrenja bezbednosnih zvaničnika UN.\nFrancuski ministar inostranih poslova, Žan Iv le Drian, rekao je da je odlaganje povezano sa "opstrukcijom" sirijske vlade predsednika Bašara al Asada, koja ima za cilj podrivanje vrednosti istrage.\nOPCW kaže da je njihov tim posetio jedno od dva mesta za koja se tvrdi da su bombardovana. Prikupljeni su uzorci koji su prvo poslati u laboratoriju u Hagu, a onda analizirani u drugim laboratorijama, saopštila je agencija. Inspektori su takođe prikupili i druge informacije i "materijale", kaže se.\n"OPCW će oceniti situaciju i razmotriti buduće korake, uključujući i još jednu moguću posetu Dumi", saopštila je posmatračka agencija.\nArhiva - Inspektori Ujedinjenih nacija pristižu voziom u centralu Organizacije za zabranu hemijskog oružja (OPCW), u Hagu, Holandija, 31. avgusta 2013.\nVažni tragovi otrovnih hemikalija verovatno bi mogli da budu još prisutni u okruženju i na ostacima žrtava, rekao je Alastar Hej, toksikolog i stručnjak za zaštitu životne sredine sa britanskog univerziteta u Lidsu.\n"Nervni agensi, poput sarina, mogu biti prisutni u okruženju mnogo nedelja nakon što su upotrebljeni, posebno ako tražite na mestu gde je oružje eksplodiralo", rekao je. "Uzroci sa autopsije, ukoliko budu dostupni, mogli bi da obezbede neprocenjivo vredne dokaze, a nervni agens može biti pronađen u mnogim organima", rekao je on za agenciju AFP.\n"Pošto bilo kakav ratni zločin u Siriji dobija značajnu medijsku pokrivenost, postoje koncentrisani napori pro-Kremlj i pro-Asad nastrojenih pojedinaca i medija da šire tvrdnje napadajući Sirijsku civilnu zažtitu (Bele šlemove), koji su glavni izvor informacija i snimaka ratnih zločina u ovom konfliktu. Ti napadi generalno potpadaju pod dve kategorije: Tvrdnje da su Beli šlemovi al Kaida ili ISIS (ili čak ponekad oba) i tvrdnje da Beli šlemovi lažiraju slike ratnih zločina za lakoverno zapadno javno mnjenje i medije", kaže Eliot Hidžins, slobodni istraživački novinar.\nHidžonsovo geo-istraživanje trajektorije rakete ispaljene u hemijskom napadu 2013. godine primljeno je naširoko kao važan dostupan dokaz koji je suprotan negiranju sirijske vlade.\nArhiva - Žrtve napada hemijskim oružjem leže na zemlji u Kan Šeikunu, u severnoj provinciji Idlib, Sirija, 4. aprila 2017.\nSirijska vlada negira da je ikada koristila hemijsko oružje tokom sedmogodišnjeg konflikta. Ali, eksperti UN i OPCW okrivili su vladu za četiri smrtonosna napada gasom, uključujući i onaj na pobunjeničke gradove Kan Šeikun pre godinu dana, koji je uključivao nervni agens sarin, koji je ubio više od 80 ljudi.\nOd 7. aprila, ruske i sirijske državne televizije emitovale su izveštaje koji izazivaju sumnju u napad u Dumi. Izveštaju su uključili svedočenja lokalnih doktora i stanovnika i u jednom slučaju deteta, koji su rekli da je ceo incident izrežiran. Ali, stanovnici Dume rekli su zapadnim novinarima da su svedočenja bila iznuđena.


Huawei potvrdio da Hongmeng OS nije namenjen telefonima - BIGportal.ba\n20 Jula, 2019 20 Jula, 2019 089\nHongmeng OS se često pominjao kao zamjena za Android na Huawei telefonima, ali izgleda da kineski gigant ima drugačije planove.\nCatherine Chen, članica odbora i potpredsednica kompanije Huawei je istakla da Hongmeng OS nikada nije bio planiran da zameni Android – kreiran je za poslovnu upotrebu i IoT.\nChen je ovo objavila tokom sastanka sa medijima u Briselu. Hongmeng OS je nedavno trejdmarkovan, ali je namenjen za industrijsko korišćenje i razvijan je mnogo ranije nego što su započele priče o zameni za Android, što je prouzrokovano trgovinskim ratom između SAD i Kine.\nIzgleda da Hongmeng OS sadrži značajno manje linija koda – stotine hiljada, umesto nekoliko desetina miliona koliko sadrži mobilni operativni sistem. Huaweijev interni OS takođe ima i ekstremno nisku latenciju u poređenju sa operativnim sistemom za telefone, prema navodima Chen.


Vesti online / Vesti / Srbija / Krihbaum: Previše ste fokusirani na Kosovo\nKrihbaum: Previše ste fokusirani na Kosovo\nPredsednik Odbora za evropske poslove u Bundestagu i visoki zvaničnik nemačke vladajuće Hrišćansko demokratske unije (CDU) Ginter Krihbaum smatra da je srpsko javno mnjenje "previše fokusirano na pitanje Kosova", i ističe da je veoma važno da država nastavi sa ekonomskim napretkom.\nUpitan koja je opcija za rešavanje problema na Kosovu prihvatljiva za zvanični Berlin, i da li je Nemačka protiv razmene teritorija kako se špekulisalo u poslednje vreme, Krihbaum je rekao:\n- Nije stvar u tome da li je bilo koja solucija prihvatljiva iz ugla Nemačke. Umesto toga, Evropa kao celina mora da se zapita da li razmena teritorija stvara više problema za region nego što ih rešava - poručio je on.\nU tom kontekstu, Krihbaum napominje i da neke susedne zemlje imaju kritički stav prema takvoj opciji, navodeći primer Severne Makedonije. Prema njegovim rečima, Srbija je oduvek bila deo Evrope, pa tako i "deo naših zajedničkih evropskih vrednosti".\n- Čak i danas EU je najvažniji trgovinski partner Srbije i učestvuje sa 60 odsto u trgovinskoj razmeni. To pokazuje da je vaša zemlja čvrsto i nepovratno povezana sa Evropom - kaže on.


Portal Sarajevo-RS.com - Tramp mijenja istoriju: Prekid sporazuma sa Kubom odmah stupa na snagu\npetak, 16 jun 2017 23:31\nAmerički predsjednik Donald Tramp najavio je da će "preokrenuti" mnoge poteze prethodne administracije u vezi sa obnovljenim odnosima SAD i Kube. Kako je naveo, riječ je o "užasnom" dogovoru koji je doveo do toga da američke investicije i putovanja pogoduju "represivnom" režimu Raula Kastra.\n"Tražićemo mnogo bolje rješenje za kubanski narod i za SAD", dodao je.\nTramp je svoju odluku objavio u Majamiju gdje inače živi brojna kubanska dijaspora, ističući da je Kuba dobila previše ustupaka od SAD u okviru sporazuma sa Obaminom administracijom, dodajući da "su sada ti dani prošli".\nAmerički predsjednik je osudio "patnje Kubanaca duge šest decenija" i rekao da će "kada je on predsjednik SAD, osuđivati zločine Kastrovog režima".\n"Mi znamo da se to dešava i znali smo da se to dešavalo", dodao je predsjednik SAD. "Sada mi držimo karte. Prethodna administracija je umanjila restrikcije putovanja i trgovanja, ali to nije pomoglo narodu Kube, samo je obogatilo kubanski režim", naglasio je.\nViše iz ove kategorije « Kolera odnijela 1.000 života u Jemenu Putin: Previše rano govoriti o recipročnim mjerama protiv Vašingtona »


Objavljeni šokantni dokazi: Dragan Čović izrabljivao zarobljenike koncentracionog logora?!\nDanas je Federalna televizija objelodanila dokaze koji pokrepljuju njihovu tvrdnju da je predsjednik HDZ-a BiH, u ratnoj 1993. godini u Mostaru, izrabljivao bošnjačke zatvorenika u Rodoču…\nKakva je bila uloga Dragana Čovića, predsjednika HDZ-a BiH, u ratnoj 1993. godini u Mostaru?\nFederalna TV u posjedu je dokumenata u kojima Dragan Čović, kao generalni direktor preduzeća SOKO Mostar, u junu 1993. godine šalje zahtjev Josipu Praljku, tadašnjem zamjeniku upravitelja zatvora na Heliodromu, da se “za potrebe Zrakoplovne industrije SOKO Mostar omogući izuzimanje deset zatvorenika, a sa ciljem obavljanja određenih poslova”. Odobrenje za preuzimanje pritvorenika potpisao je već sljedećeg dana Stanko Božić, direktor Središnjeg vojno-istražnog zatvora Mostar. Kako je navedeno, “odlazak pritvorenika na rad van kruga zatvora u usmenom razgovoru sa ravnateljem Stanko Božićem odobrio je Berko Pušić”.\nPodsjećamo, Berislava Pušića, u odobrenju nazvanog Berko, kao šefa Ureda za razmjenu zarobljenika, Sudsko vijeće Haškog tribunala prvostepenom presudom osudilo je na deset godina zatvora, u sklopu predmeta “Prlić i ostali.” Među zatvorenicima, koji su na zahtjev Dragana Čovića poslani na prinudni rad u Soko, bilo je najviše Bošnjaka, koji danas imaju status logoraša, piše Federalna.ba.


Katar povećava proizvodnju gasa\nKatar sada proizvodi 77 miliona tona gasa godišnje\nKatar, najveći svetski izvoznik tečnog prirodnog gasa, objavio je danas nameru da poveća proizvodnju tog energenta za 30 odsto zbog ekonomskoe blokade kojoj su ga podvrgli susedi.\nPlan je da do 2024. proizvodi 100 miliona tona gasa godišnje, prema rečima šefa državnog Katar petroleja Sada al-Kabija.\n"Novi projekat će ojačati poziciju naše zemlje", rekao je Kabi i dodao da će Katar "dugo ostati svetski lider u oblasti tečnog gasa", prenosi Beta.\nU ovom trenutku Katar proizvodi 77 miliona tona gasa godišnje i predviđeno povećanje je jednako proizvodnji šest miliona barela nafte dnevno.\nPrema rečima Kabija, projekat će biti izveden u partnerstvu sa stranim kompanijama, a ako pritisak Saudijske Arabije i saveznika to spreči, Katar će nastaviti sam.\nKatar je u središtu diplomatske krize u Persijskom zalivu, jer su njegovi susedi prekinuli diplomatske odnose optužujući Katar za podršku terorizmu i dobre odnose sa Iranom.


Objavljeno 01 avgust 2020\nRedovna Skupština Odbojkaškog saveza Srbije održana je danas (subota, 1. avgust) preko platforme za sastanke (Google Meeting) zbog epidemiološke situacije u Srbiji i mera Vlade Srbije. U radu Skupštine je učestvovalo 48 od 50 delegata. Zoran Gajić, predsednik OSS, otvorio je zasedanje Skupštine, čiji rad su iz prostorija OSS zajedno posmatrali Ivan Knežević, generalni sekretar OSS, Đula Mešter, prvi potpredsednik OSS, Jelena Nikolić, potpredsednik OSS i Dragutin Ćuk, tehnički direktor OSS. Skupštinom je predsedavao Petar Bogunović, predsednik OSV.\nObjavljeno 03 jul 2020\nPovodom izjava Zorana Radojičića, predsednika OK Vizura, Odbojkaški savez Srbije saopštava:\nNeistinite i zlonamerne su tvrdnje predsednika Vizure da mu je uskraćen novčani iznos osvojen u Ligi šampiona. U Odbojkaškom savezu Srbije postoji dokumentacija koja je prezentovana predsedniku Vizure, po kojoj je dobio sav preostali novčani iznos posle odbijanja svote za kotizaciju, licenciranje, takse i osiguranje, koje je Evropskoj odbojkaškoj konfederaciji platio OSS na početku takmičenja. CEV komunicira isključivo sa nacionalnim federacijama, pa je to uobičajen način plaćanja obaveza, odnosno nagrada.\nU Banka Poštanska štedionica Superligi 2019/2020. u obe konkurencije odigrana su ukupno 23 kola, 18 kola u regularnom delu takmičenja, kao i još 5 kola u mini ligi za prvaka. Drsko i bezobrazno je izjavljivati da je do kraja lige ostalo da se odigra još 18 kola, kada je prvenstvo prekinuto 5 kola pre kraja mini lige za prvaka. Proglašeni prvaci u obe konkurencije su tokom većeg dela takmičenja bili na prvom mestu na tabeli, a odluka IO OSS je doneta nakon konsultacija sa klubovima, pri čemu je OK Vizura podržala predlog o završetku takmičenja.\nU Evropi su takmičenja u dvoranskim sportovima prekinuta i nisu nastavljena, osim u Španiji i Nemačkoj i to u košarci, tako da je i to još jedna u nizu neistinitih tvdrnji predsednika OK Vizura.\nZbog dugogodišnje prakse Svetske odbojkaške federacije, FIVB, i Evropske odbojkaške konfederacije, CEV, da se tokom godine igra više međunarodnih takmičenja, igračice i igrači svih uzrasta rastu kroz reprezentativne nastupe, pa se ne retko dešava da odigraju više utakmica i imaju više treninga u reprezentativnim selekcijama, nego u klubovima.\nIstine radi, prilikom prelaska Tijane Bošković iz OSBIH u OSS, novčanu naknadu Svetskoj odbojkaškoj federaciji je platio OSS, a ne OK Vizura.\nKalendar takmičenja OSS uslovljen je kalendarima FIVB i CEV, pa zbog toga postoje okviri kada lige moraju da počnu i kada da se završe, što bi neko ko je 20 godina predsednik odbojkaškog kluba morao da zna.\nOdakle mišljenje da OSS vode najgori ljudi, ako se zna da je Zoran Gajić, olimpijski šampion, svetski vicešampion i evropski prvak sa našom reprezentacijom, a uz to i svetski klupski šampion, da su ženska i muška seniorska reprezentacija Srbije aktuelni prvaci Evrope, seniorke uz to i svetske šampionke i olimpijske vicešampionke. Kako je moguće da se sa najgorim ljudima i takvom organizacijom stiže do takvih rezultata?\nBanka Poštanska štedionica je generalni sponzor Odbojkaškog saveza Srbije, a ti najgori rukovodioci Saveza su se odrekli dela sponzorstva i preusmerili ga ka klubovima, koji su oslobođeni plaćanja sudijskih troškova, postavljanja Gerflora, a uz to dobijaju na poklon i odbojkaške lopte. OK Vizura je od OSS dobila na poklon podlogu Gerflor, na kojoj je predsednik Vizure sedeo kada je iznosio netačne informacije.\nNa kraju, prvi put u istoriji odbojke, OSS je obezbedio učešće srpskih klubova u Evropskim takmičenjima, uz sve pokrivene troškove. Kompletnu ponuđenu pomoć države OSS je usmerio ka srpskim klubovima, učesnicima Evrokupova.\nAko je i od najgorih rukovodilaca Saveza, mnogo je!\nObjavljeno 25 jun 2020\nOSS – GRAD HOFU\nGrađani Hofua poslali su pismo podrške Odbojkaškom savezu Srbije i odbojkašicama Srbije. Jutaka Ikeda, gradonačelnik Hofua, pozdravio je prijatelje u Srbiji zajedno sa učenicima osnovne škole Saba, a pozdrave su poslali i odbojkaški tim srednje škole Seiei, odbojkaški tim Takagavagakuen, stanovnici okruga Mure, kao i Tadaši Nagai, Giiči Ajame i Osamu Hirašita iz Društva Japan – Srbija i gospodin Savata u ime Sportskog saveza Hofua.\n5. EVROPSKE UNIVERZITETSKE IGRE 2021.\nZbog pandemije virusa korona 5. Evropske univerzitetske igre odložene su za narednu, 2021. Evropska univerzitetska sportska asocijacija (EUSA) i Organizacioni komitet 5. Evropskih univerzitetskih igara u Beogradu, doneli su odluku da se takmičenje organizuje od 14. do 27. jula 2021. Igre su trebalo da se održe od 12. do 25. jula ove godine. Turniri u odbojci će se odigrati u dvoranama SC “Vizura” u Zemunu i Novom Beogradu i “Ranko Žeravica u Novom Beogradu, a turniri u odbojci na pesku na terenima koji se grade na Adi Ciganliji.\nPolazeći od potrebe usaglašavanja Statuta Odbojkaškog saveza Srbije sa Zakonom o sportu Republike Srbije, predsedništvo OSS utvrdilo je predlog Statuta Odbojkaškog saveza Srbije, odnosno njegovih izmena i dopuna, na osnovu članova od 51 do 56. Statut bi trebalo da bude usvojen na sledećoj sednici Skupštine OSS.


RTS :: Novi Sad dobija mozaik od čepova za Ginisov rekord\nZanimljivosti Novi Sad dobija mozaik od čepova za Ginisov rekord\nsreda, 27. sep 2017, 14:01 -> 14:10\nNovi Sad dobija mozaik od čepova za Ginisov rekord\nHumanitarno-ekološka organizacija „Čepom do osmeha“, čija je misija očuvanje životne sredine i pomoć osobama sa invaliditetom, namerava da se mozaikom u Novom Sadu, sačinjenim od plastičnih čepova veličine 621 metar kvadratni, upiše u Ginisovu knjigu rekorda.\nDo sada je sakupljeno 100 tona čepova u čitavoj Srbiji, a oko 300 volontera iz Niša, Novog Sada, Negotina, Aleksinca, Subotice, Sombora, Raške, Beograda i drugih gradova u subotu sa Trga slobode u Novom Sadu, mozaikom sa motivima grada, ekologije i zaštite životne sredine, u svet poslati sliku sa porukom da ne smemo biti sebični jer nemamo rezervnu planetu i da o njoj mora da brine zbog budućih naraštaja.\nSklapanje mozaika trajaće od devet do 14 sati, a snimak manifestacije u Novom Sadu biće prosleđen Ginisovoj komisiji sa kojom je organizacija u kontaktu.\nPredsednica Udruženja „Čepom do osmeha“ Vanja Petković, pored obaranja Ginisovog rekorda, istakla je značaj zaštite životne sredine.\n„Planirano je oko 150 volontera sklapaju mozaik, biće i kulturno umetnički program za sve prisutne, a biće oko 30 kordinatora širom Srbije od Niša, preko Beograda, Novog Sada i Subotice. Krajnje je da mislimo na zaštitu sredine, da probudimo svest o recikliranju otpada“, rekla je Petković, na čiju inicijativu je pokrenuta ova akcija 2012. godine.\nPredstavnik Udruženja Boriša Petković dodao je da će uskoro slična akcija biti i u ostalim gradovima Srbije.\n„Akcija u Novom Sadu je na nivou cele Srbije, odnosno regiona, uskoro će biti i u Beogradu, Nišu i ostalim gradovima. Oko 1,3 miliona čepova stane u mozaik, a 10 takvih nam treba za jedna električna kolica“, naglasio je Petković.\nGradonačelnik Miloš Vučević lično je podržao ovu inicijativu i uvrstio je kao manifestaciju koja ima veliki značaj u kulturnom životu Novog Sada kao Evropske prestonice kulture 2021. i Evropske prestonice mladih za 2019. godinu.\nU razvrstavanju čepova prethodnih nedelja, uoči obaranja Ginisovog rekorda, pored volontera „Čepom do osmeha“, učestvovali su i đaci novosadskih osnovnih škola „Žarko Zrenjanin“ i „Dušan Radović“, njihovi vršnjaci iz osmoletke u Futogu, kao i novosadski planinari i građani.\nNovosadsko udruženje „Čepom do osmeha“ u dosadašnjoj humanitarnoj misiji pomoglo je 18 mališana iz čitave Srbije, kojima su za lakši i kvalitetniji život bila potrebna pomagala, a samo u ovog godini obezbeđena su pomagala za petoro dece kada su uručivani prenosivi laptop za slepe koji koristi Brajovo pismo i transformiše tekst u glas, elektromotorna invalidska kolica, dečija invalidska kolica, medicinski aspirator na struju, invalidska kolica.\nHumanitarnu misiju su prepoznali i priključili joj se mnogi pojedinci poput bivšeg rukometaša Vladimira Mandića, košarkašice Milice Dabović, kikboksera Nenada Pagonisa, ekipe Državnog posla, glumca Vuka Kostića i drugih.\nKako je vodoinstalater spasao Noć veštica i slatkiše od koronavirusa


Sudar kamiona i autobusa kod Umke, deset osoba povređeno /video/ - 26.11.2021, Sputnik Srbija\nSudar kamiona i autobusa kod Umke, deset osoba povređeno /video/\nDeset osoba je lakše povređeno u sudaru kamiona i autobusa na Obrenovačkom putu između Umke i Bariča. 26.11.2021, Sputnik Srbija\nReč je o autobusu na liniji 860, koji je saobraćao od Obrenovca ka Savskom trgu.Deset osoba je lakše povređeno, potvrđeno je RTS-u.Kako se vidi na smiku objavljenom na društvenim mrežama, prednji deo autobusa potpuno je uništen, razbijena su stakla. Na mesto saobraćajne nezgode došle su ekipe policije i hitne pomoći. Na ovom delu puta Obrenovac-Beograd saobraćaj je trenutno u prekidu\n10:12 26.11.2021 (Osveženo: 10:41 26.11.2021)\nDeset osoba je lakše povređeno u sudaru kamiona i autobusa na Obrenovačkom putu između Umke i Bariča.\nReč je o autobusu na liniji 860, koji je saobraćao od Obrenovca ka Savskom trgu.\nDeset osoba je lakše povređeno, potvrđeno je RTS-u.\nNa mesto saobraćajne nezgode došle su ekipe policije i hitne pomoći.\nNa ovom delu puta Obrenovac-Beograd saobraćaj je trenutno u prekidu


Agencija Evropske Unije savetuje finansijske institucije kako se nositi sa Blokčeinom\nEvropska mreža i agencija za zaštitu podataka, u daljem tekstu ENISA, nezavisna vladina agencija koja služi evropskoj komisiji i državama Evropske Unije, objavile su dokument o Blokčeinu da bi pomogli bankama i drugim finansijskim institucijama u razvoju i primeni Blokčein tehnologije.\nU suštini cilj ENISA je da uspostavi osnovne putokaze ili strategiju koje firme treba da slede u procesu primene blokčein tehnologije sa partnerskim firmama.\nTrenutno većina finansijskih institucija i bankarskih grupa gledaju na razvoj i primenu blokčeina kroz partnerstva sa Blokčein startapovima kao što su R3CEV, AXONI i Ripple. U saradnji sa takmičarskim institucijama banke rade u konzorcijumima kao ekosistemima gde banke međusobno sarađuju da obezbede međubankarsku i prekograničnu Blokčein finansijsku mrežu.\nTokom protekle dve godine, uprkos preko jedne milijarde dolara potrošenih na godišnjem nivou za finansiranje Blokčein projekata i operacija, Blokčein i tradicionalne finansijske industrije izborile su se da vide pojavu komercijalno uspešnog Blokčeina. Iako su mnoge banke tvrdile da će efektivno testirati tehnologiju, one nisu bile u stanju da iskoriste Blokčein tehnologiju tako da pomogne optimizaciji poslovanja u korist prosečnog potrošača.\nDva ključna problema se pojavljuju kad banka Ili druga finansijska institucija pokuša da primeni blokčein tehnologiju. Prvi je problem bezbednosti jer su banke fokusirane na razvoj dozvoljenih mreža gde administratori imaju ovlašćenje da izmene tansakcije. Dozvoljene ili centralizovane karakteristike bankarskih Blokčein platformi dovodi do ozbiljnih bezbezdnosnih problema koji ne mogu biti rešeni bez kopiranja verodostojnih kriptografskih sistema pronađenih u kriptovalutama kao sto su Bitkoin i Monero.\nSuzan Meklin, zastupnik Morison & Forester LLP, kaze:\n“Iako interesovanje za Blokčeinom ne prestaje, firme su svesne potencijalnih rizika koji treba da se reše pre nego što se usvoji tehnologija, posebno imajući u vidu regulatornu prirodu čitavog sektora i potencijalnu veličinu i obim transakcija koje bi mogle biti procesuirane; bezbednost i dalje ostaje ključni problem.”\nDrugi problem se razvio oko sukoba banaka i regulatora. Posmatrajući sve industrije finansijska industrija je najverovatnije najkomplikovanije regulisano tržište. Da bi banka mogla da dobije odobrenje za raspoređivanje novih tehnologija koje će podržavati čitav bankarski sistem mora da prođe ozbiljan proces licenciranja i verifikacije.\n“Pored fokusa na pranje para i načine prevara, izveštaj postavlja pitanja kompatibilnost protokola i zakonskih odredbi i alata za sprovodjenje i poštovanje privatnosti. Konkretno, preporučuje industriji finansijskih usluga u saradnji sa regulatorima da definiše šta treba da se drži u tajnosti kako bi ostali u skladu sa regulatornim zahtevima,” dodaje Suzan Meklin.\nUdruženje nemačkih banaka: Potrebni novi propisi za DLT hartije od vrednosti


Prvi dan pregovora između populističkog Pokreta 5 zvezdica i Demokratske stranke (PD) levoga centra o formiranju nove italijanske vlade završili su u petak napretkom o kojem su javile demokrate.\nPosle dvosatnog sastanka, jedan od pregovarača opozicionih demokrata Graciano Delrio je govorio o "velikoj usklađenosti u vezi sa socijalnim i pitanjima ekologije", prenosi Hina\n- To je stvarno dobar početak, pozitivna nota - komentarisao je šef parlamentarne grupe PD-a i dodao da će se sledećih sati nastaviti razgovori nastaviti o planovim za italijanski budžet.\n- U sred smo vrlo delikatnih savetovanja i svi zajedno radimo na postizanju teškog cilja, oživljavanja vlade promene - komentarisao je šef Demokratske stranke Nikola Cingareti.\nPD je saopštio kako je uslovno prihvatio ključni zahtev 5 zvezdica - smanjenje broja parlamentaraca.\nŠef Pokreta 5 zvezdica Luiđi Di Majo, koji vodi pregovore za svoju stranku, predstavio je 10 "imperativnih tačaka" za eventualni vladin savez.\n- Prvi je smanjene broja parlamentaraca - insistirao je Di Majo pre sastanka i podsetio da želi da ih od ukupno 950 bude 345 manje.\nOn nije odmah komentarisao rezultate prvog susreta s PD-om.\nItalijanski predsednik Serđo Matarela je najavio prethodno novi krug savetovanja sa strankama u utorak, tako da sve partije imaju samo nekoliko dana za pronalaženje sporazuma.\nO rešavanju političke krize u Italiji odlučivaće predsednik Matarela koji mora da izabere hoće li imenovati novu vladu ili raspustiti parlament i sazvati nove izbore.\nKonte danas predstavlja plan, poslanici glasaju o poverenju NOVOJ VLADI\nTAČKA RAZDORA Italija je zapala u veliku političku krizu, koja bi mogla da je gurne na IVICU PONORA\nPROMENE U ITALIJI Pokret 5 zvezdica isključio četiri poslanika iz stranke\n“U TOKU JE BITKA” Oštra debata u italijanskoj vladi, na pomolu OSTAVKA MINISTRA?\nOKONČANA POTRAGA Spasioci pronašli tri Izraelke na Durmitoru\nPripadnici Gorske službe spasavanja Crne Gore pronašli su tri izraelske državljanke na Durmitoru.


Objavljen Izvještaj o reviziji uspjeha „Efikasnost redovnog i investicionog održavanja državnih puteva“\nPodgorica, 12. april 2021. godine - Državna revizorska institucija je izvršila reviziju uspjeha „Efikasnost redovnog i investicionog održavanja državnih puteva“.\nPostupkom revizije bili su obuhvaćeni Ministarstvo saobraćaja i pomorstva i Uprava za saobraćaj i izvršen je pregled dokumentacije koja se odnosi na period poslovanja 2018-2020. godine. Cilj revizije je da utvrdi da li postojeći sistem redovnog i investicionog održavnja državnih puteva doprinosi nesmetanom i bezbjednom odvijanju saobraćaja na magistralnim i regionalnim putevima u Crnoj Gori, odnosno da utvrdi da li je Ministarstvo saobraćaja i pomorstva obezbijedilo neophodne uslove za uspostavljanje efikasnog sistema redovnog i investicionog održavanja državnih puteva.\nDržavna revizorska institucija je ocijenila da postojeći sistem redovnog i investicionog održavanja državnih puteva nije u dovoljnoj mjeri efikasan. Revizijom, vršenom za period 2018-2020 godine, obuhvaćeno je redovno i investiciono održavanje državnih puteva koje je u skladu sa godišnjim planovima redovnog i investicionog održavanja, rekonstrukcije i izgradnje državnih puteva planirano u iznosu od 136.514.526,50€.\nRevizijom je utvrđeno da je Uprava za saobraćaj uspostavila funkcionalnu i operativnu bazu podataka državnih puteva, da je sprovela odgovarajući postupak javnih nabavki za izvođenje radova na redovnom održavanju državnih puteva i da sprovodi odgovarajuće postupke javnih nabavki za izvođače radova i pružanje usluga prilikom realizacije projekata investicionog održavanja državnih puteva, koji su bili obuhvaćeni postupkom revizije.\nTakođe, revizijom je utvrđeno da nije:\n- uspostavljeno srednjoročno planiranje infrastrukturnih projekata u skladu sa objektivnim kriterijumima saobraćajnim, tehničkim, ekonomskim i ekološkim od strane Uprave za saobraćaj;\n- vršen odgovarajući nadzor nad sprovođenjem obaveza iz ugovora prilikom pružanja usluga službe pomoći i informisanja i kontrola kvaliteta pružanja usluga od strane ranijeg Ministarstva saobraćaja i pomorstva.\nRevizijom uspjeha „Efikasnost redovnog i investicionog održavanja državnih puteva“ je rukovodio nadležni Kolegijum u sastavu: dr Branislav Radulović (Rukovodilac Kolegijuma) i g. Zoran Jelić (član Kolegijuma).\nKonačan Izvještaj o reviziji uspjeha „Efikasnost redovnog i investicionog održavanja državnih puteva“ je objavljen na zvaničnoj internet stranici Državne revizorske institucije.\nIzvještaj o reviziji uspjeha „Efikasnost redovnog i investicionog održavanja državnih puteva“\nMore in this category: « Sastanak predstavnika Državne revizorske institucije i eksperata Savjeta Evrope\tAnaliza indikatora fiskalne odgovornosti centralnog nivoa države u vezi sa Prijedlogom zakona o budžetu Crne Gore za 2021. godinu »


Br. dela: 30G0402\nViše rešenja, veća vrednost\nNovi laserski štampač sa ekranom osetljivim na dodir i ugrađenom funkcijom obostranog štampanja pruža veću vrednost za uloženi novac, uz izuzetno veliku brzinu od 53 stranice u minuti, izvanredan izbor opcija za manipulisanje papirom, vodeće bezbednosne funkcije i pet unapred instaliranih aplikacija. Pored toga, ugrađeno okruženje za rešenja omogućava dodavanje prilagođenih aplikacija kako biste smanjili troškove i povećali produktivnost.\nPristupajte osnovnim funkcijama štampača pomoću ekrana osetljivog na dodir ili istražujte unapred instalirane Lexmark aplikacije. Odaberite aplikaciju „Eco-Settings“ kako biste promenili postavke u vezi sa papirom i potrošnjom energije. Odaberite aplikaciju „Forms and Favorites“ kako biste na zahtev štampali dokumente sa mreže i Web stranice, bez potrebe za računarom. Možete i da promenite pozadinsku sliku na ekranu ili jezik – sve pomoću dodira.\nSve što volite kod serije T650 – i više.\nPruža sve funkcije koje nagrađivanu seriju T650 kompanije Lexmark čine tako konkurentnom, što podrazumeva optimizovano vreme do prve stranice za kratke zadatke i zapanjujući asortiman opcija za manipulisanje papirom. Odaberite dodatne ulazne fioke kako biste kapacitet papira proširili do 4300 listova, StapleSmart II™ uređaj za završnu obradu, izlazni mehanizam sa pet ležišta, module za proširivanje izlaznog kapaciteta i druge dodatke.\nOd mrežne bezbednosti do ograničenja korisničkog pristupa, bićete potpuno opremljeni za obezbeđivanje vrednih podataka. Pored IPSec, SNMPv3 i 802.11x mrežne bezbednosti, Lexmark T656dne pruža alfanumeričku tastaturu za jednostavnu proveru identiteta pomoću PIN koda, kao i mogućnost šifrovanja i brisanja sadržaja diska radi obezbeđivanja podataka na čvrstom disku.\nViše od štampača – višenamenski uređaj\nPostignite više zahvaljujući aplikacijama kompanije Lexmark za poboljšavanje efikasnosti, kao što su Print Release, Document Accounting i druge. Prilagođene aplikacije za rešenja kompanije Lexmark pomažu vam da smanjite troškove, unapredite radne procese i poboljšate produktivnost efikasnijom razmenom informacija unutar kompanije.\nIzuzetno nizak rizik\nUnapred instalirana aplikacija „Forms and Favorites“ pruža trenutni pristup Web dokumentima kada niste za radnim stolom. Još praktičnija je mogućnost prilagođavanja uređaja Lexmark T656dne tako da automatski čuva važne dokumente na čvrstom disku sa funkcijom šifrovanja podataka koji predstavlja deo standardne opreme.\n1.850-listova izlazni staker visokog kapaciteta, 5-kasetni Mailbox, 550-listova fioka, 250-listova fioka, 200-listova nosač sa univerzalnim podešavanjem, sa fiokom, StapleSmart II finišer, Neophodan opcioni nameštaj., 550-listova izlazni ekspander, 400-listova nosač sa univerzalnim podešavanjem, sa fiokom, 2.000-listova ulagač visokog kapaciteta (Caster Base required)\n8.15 kilovat-sati nedeljno\n2352731 Produžene garancije


Cica dana: Mbappe je često povezivan sa ovo lepoticom - Sportske novosti\nNaslovna Cica dana Cica dana: Mbappe je često povezivan sa ovo lepoticom\nMarialuisa Jacobelli ponovo je privukla pažnju na društvenim mrežama. Podelila je poslednjih nedelja na Instagramu nekoliko fotografija koje su privukle pažnju njenih 473.000 pratilaca. Fudbalska superzvezda Mbape proglašen je njenim parnterom.\nO odnosu ćerke poznatog sportskog novinara i direktora „Tutosporta“ Ksavijera Jakobelija i francuskog državljanina govorilo se nešto pre Eura 2020. godine, ali zajedničke fotografije njih dvoje se još nigde nisu pojavile.\nPrethodni tekstDa li su to muke za Chelsea? Belgijanac se žali na povredu\nSledeći tekstBenzema za formu Francuske: Nema razloga za brigu\nNjen snimak je videlo za manje od 24h, čak 38 000 pratilaca!


Kozarima bi uz veći podsticaj puno značilo subvencionisanje nabavke zaštitnih ograda - Udruženje uzgajivača ovaca i koza "Kozara"\n28. novembra 2019. Kozara\nUzgoj koza u Republici Srpskoj posljednjih je godina doživo ekspanziju, a u idućim bi godinama moglo postati jedna od glavnih grana stočarstva. U tome će svakako pomoći i veći podsticaji za proizvodnju mlijeka koje je za iduću godinu najavio ministar poljoprivrede, šumarstva i vodoprivrede RS Boris Pašalića.\n„Veći podsticaj za proizvedeno mlijeko značiće mnogo. Proizvodnja bi bila isplativija, a uvjeren sam da bi se i broj uzgajivača koza povećao, što automatski otvara saradnju sa mljekarama, koje su i ranije bile zainteresovane za otkup, ali nismo imali dovoljno da im ponudimo“, rekao je za Glas Srpske Banđur, dodavši da ovo udruženje broji oko 100 članova koji na farmama imaju blizu 9.000 koza.\nNajisplativija proizvodnja kozjeg sira:\nDragan Santrač, predsjednik Upravnog odbora Udruženja uzgajivača ovaca i koza „Kozara“ kaže kako je trenutno najisplativija proizvodnja kozjeg sira i prodaja u domaćinstvu, a da bi poticaj nešto značio kada kada bi svi kozari predavali mlijeko u mljekare i kada bi otkupna cijena bila bolja.\n„Najveća podrška kozarskoj proizvodnji bio bi veći podsticaj po grlu. Kozari sada po jednoj kozi dobijaju deset maraka, optimalno bi bilo bar 50 KM. Ukoliko to bude postignuto, sigurno bi kozarstvo doživjelo ekspanziju i bili bi vidljivi ekonomski efekti te proizvodnje“, rekao je Santrač.\n„Za kilogram kozjeg sira potrebno je od 22 do 25 maraka, u zavisnosti od opštine do opštine, dok se litar kozjeg mlijeka kreće između 2,5 i tri marke“, rekao je Banđur.\nSubvencionisanje nabavke zaštitnih ograda:\nOsim većih podsticaja, uzgajivačima bi puno značilo subvencionisanje nabavke zaštitnih ograda. Naime, poljoprivrednicima vukovi ne daju mira. Do 2016. godine resorno je ministarstvo refundiralo 50 odsto troškova za zaštitne ograde, ali je to kasnije ukinuto.\n„Bilo bi dobro ako je moguće da se razmotri opcija da takav vid podrške dobijemo ponovo“, istakao je Banđur koji je sam prije nekoliko godina ogradio 130 hektara zemljišta i tako osigurao koze od zvijeri.


E2E priče – Održane obuke za primenu SKA metode – radionice za kreiranje plana obuka za zanimanja | Znanjem do Posla\nE2E priče – Održane obuke za primenu SKA metode – radionice za kreiranje plana obuka za zanimanja\nod strane Sandra Vlatkovic | феб 25, 2019 | Kragujevac, Obuka na radnom mestu, Radionice, SKA analiza | 0 Komentara\nKragujevac: Psihološkinja Marija Tiosavljević iz Udruženja psihologa iz Novog Pazara učesnica je radionice u Kragujevcu na kojoj prvi put uči kako se sprovodi SKA (skills-knowledge-atitude = veštine-znanje-stavovi) analiza. U „timu“ iz Novog Pazara su i Aida Dragolovčanin i Hivzo Bektović iz Kancelarije za mlade. U tri radionice oni uče o SKA analizi, na osnovu koje se pripremaju programi obuka na radnom mestu za različita zanimanja na programu „Znanjem do posla“.\nSKA metodom (Skills, Knowledge, Attitude / Ability method) vrši se analiza profila zanimanja i kompetencija i stvara osnova za izradu plana obuka, odnosno razvoj akreditovanog programa obrazovanja / obuke. SKA metod se može veoma efikasno i uspešno koristi za analizu konkretnog zanimanja ili nekih njegovih delova. SKA analiza je u Srbiju stigla sa programom „Znanjem do posla“, a potiče iz švajcarskog sistema dualnog obrazovanja. Na osnovu rezultata SKA analize pišu se i implementiraju programi obuka mladih koje se sprovode u okviru projekta „Znanjem do posla“.\n„U okviru radionica učimo kako da analiziramo jedno zanimanje do detalja, da bismo na osnovu tih rezultata mogli da napravimo program obuke koji će pomoći mladoj osobi da se kvalitetno pripremi za obavljanje nekog posla. Istovremeno, pomoći će i poslodavcu da iskoristi svoje kapacitete i da za što kraće vreme adekvatno obuči mladog radnika za konkretan posao u svom preduzeća“ kaže Marija.\nUdruženje psihologa i Kancelarija za mlade u Novom Pazaru čine Omladinski klaster koji je uključen u realizaciju obuke „ Znanjem do posla“ za teritoriju Novog Pazara, Raške, Tutina i Sjenice.\n„U Novom Pazaru imamo troje kolega koji su već obučeni za izradu SKA analize, ali nam je potrebno još, jer planiramo da u drugom ciklusu obuka na radnom mestu sprovedemo SKA analize za četiri nova zanimanja – konobar, kozmetičar, personalni asistent-pratilac za decu sa smetnjama u razvoju i turistički vodič.“\nZa Aidu i Hivzu iz Kancelarije za mlade u Novom Pazaru je učenje SKA analize novo znanje koje će koristiti za pripremu obuka za mlade bez posla u Novom Pazaru.\n„Nisam ni znala šta je to SKA analiza, dok nisam došla na radionicu. Beležimo šta zaposleni rade u jednom zanimanju i na konkretnom radnom mestu, sve njihove aktivnosti. Prepoznajemo sva njihova znanja i veštine, analiziramo aktivnosti do detalja, kako bi se na osnovu toga pripremio adekvatan program obuke za buduće mlade radnike u okviru novog ciklusa obuka Znanjem do posla“, kaže Aida.\nHivzo objašnjava da se učesnici radionice pripremaju za SKA analizu na primeru zanimanja konobar.\n„Veoma je zanimljivo. Na radionici istražujemo radne aktivnosti konobara, šta sve on radi u toku radnog vremena, korak po korak. Do tih informacija dolazimo najpre kroz razgovor sa profesionalcima u tom poslu koji imaju manje radnog iskustva, do 5 godina, a u sledećem segmentu i sa zaposlenima sa dužim konobarskim stažom. Na osnovu tih podataka dolazimo do spiska ključnih aktivnosti i resursa u toku radnog vremena.“\nUčesnici radionice o SKA analizi i metodi iz Novog Pazara ističu da su im dragocena nova znanja jer je pred njima veliki izazov.\n„Ove godine nam je cilj da 2.250 mladih iz Novog Pazara i okolnih opština prođe razne usluge, počev od karijernog savetovanje do obuka na radnom mestu“, kaže Marija Tiosavljević iz Udruženja psihologa NP.\nOna kaže da Novi Pazar, jedan od najmlađih gradova u Evropi, nosi balast najvećeg broja nezaposlenih, jer 50 odsto stanovništva u gradu i okolini ne radi, a od toga polovinu čine mladi do 30 godina.\nObuke u Pirotu u „ritmu“ SKA analize\nJOB INFO Center u Pirotu koji se bavi edukacijom i karijernim savetovanjem mladih „ delegirao“ je svog predstavnika za učešće u radionici o izradi SKA analize. Karijerni savetnik Marko Cenić kaže da će se na osnovu SKA analize raditi priprema programa za obuku budućih CNC operatera, koja će se realizovati pored obuke za zavarivače po programu „ Znanjem do posla“ u ovom gradu.\n„Izuzetno je bitno uraditi kvalitetnu analizu, kako bi se pripremio kurikulum – plan obuke i na osnovu njega mladi ljudi obučili za određeno zanimanje koje se traži na tržištu rada.“\nMarko kaže da je uveren da će posle ove obuke znati samostalno da uradi SKA analizu i svoje znanje primeni u pripremi programa obuke mladih prema potrebama poslodavca u Pirotu.\nŠiri se tim partnera za izradu SKA analiza u Kragujevcu\nZa SKA analizu obučavaju se i u partnerskim organizacijama „Znanjem do posla“ u Kragujevcu- Razvojnom Biznis Centru i Business Innovation Programs. Tim biće pojačan sa još dva člana, obučavaju se Danijela Dimitrijević iz RBC i Bratislav Dobrić iz BIPS.\n„Konačan cilj ove radionice je samostalna primena SKA analize kojom će radnici dobiti adekvatnu obuku, postati svesni zahteva radnog mesta i ispunjavati zadatke prema budućem poslodavcu. SKA analiza se zapravo i radi u saradnji sa poslodavcima i radnicima, oni su izvor informacija za izradu strategije obuka na radnom mestu.“, kaže Bratislav Dobrić iz BIPS.\nTrener radionice za izradu SKA analiza Nemanja Jovičić (RBC) kaže da ona pomaže da se napravi analiza određenog zanimanja, kako bi se dobili što bolji „ulazni elementi“ za razvoj programa obuke koji je potpuno usklađen sa potrebama poslodavca.\n„SKA analizu uvek radimo sa stručnjacima za određeno zanimanje iz kompanija. Od njih dobijamo detaljne informacije o tom zanimanju. Do tih podataka stižemo kroz radionice koje organizujemo sa zaposlenima iz kompanija, sa 5 do 10 ljudi. Obrađujemo ih u formu jednog izveštaja i to je osnov za razvoj programa obuke – kurikuluma, koji je potpuno u skladu sa zahtevima poslodavaca za obučavanje ljudi za konkretan posao.“\nJovičić kaže da se na bazi rezultata SKA analize, razvija program obuke sa predstavnicima kompanija i trening provajderima koji organizuju i sprovode obuke. SKA analiza je polazna tačka obuke koja se odvija kroz teorijski i praktični deo u kompaniji koja ima potrebu da obučava i zapošljava radnike za određeno zanimanje.\n„Mi za njihove potrebe radimo SKA analizu, kako bi identifikovali znanja veštine i stavove kao ishode tih obuka. Širimo bazu ljudi koji su stručni da sprovode SKA analizu kako bi mogli da izađemo u susret sve većim potrebama poslodavaca za razvijanje programa obuke“.\nJovičić naglašava da SKA analiza takođe doprinosi tome da se skrati vreme obuke i uz manju potrošnju resursa dobiju kompetentni ljudi, što je veoma bitno za poslodavca.


Tanjug 21. februara 2020. 17:51\nBEOGRAD – Predsednica Parlamentarnog foruma za energetiku Aleksandra Tomić kaže da je u Srbiji cilj da se sprovede energetske tranzicija koja se neće odraziti na standard građana i na cenu električne energije, kao i na kompletan rad industrije i privrede.\nGovoreći o rezultatima skupa “Finansiranja energetske tranzicije u Srbiji” koji je Parlamentarni forum organizovao sa fondacijom Konrad Adenauer u Srbiji, Tomić je rekla daje zaključeno da Srbija prati energetsku tranziciju Nemačke i Evropske unije, te da je naročito bilo značajno što je otvoreno pitanje koliko košta taj put jer, kako je navela, oko čega i u Nemačkoj postoje nedoumice.\n“Fondacija Konrad Adenauer nam je pomogla da na toj debati diskutujemo o argumentima za ili protiv uglja i termoelektrana, sa jako dobrim sagovornicima”, rekla je Tomić.\nKada je reč o energetskoj situaciji u Srbiji, Tomić kaže da se naša zemlja do sada vodila interesima od nacionalnog značaja, te je koristila energetski miks koji može da podnese srpski budzet.\n“Mi smo imali problem što se tiče budzeta do 2012. , odnosno 2014. godine i zbog toga je Srbija morala da sprovede ekonomske reforme i fiskalnu konsolidaciju na čelu sa našim predsednikom Aleksandrom Vučićem”, rekla je Tomić.\nNakon toga, naglasila je, započet je period finansijske i budzetske stabilizacije koji je omogućio kreiranje i usvajanje Strategije razvoja energetike do 2025. i projekcijama do 2030.\nKako navodi,po procenama te strategije za razvoj energetike trebalo bi uložiti oko 14,5 milijarde evra.\n“Imamo i nove strateške projekte u kojima Srbija učestvuje poput izgradnje gasovoda. Smatramo da je potrebno i pratiti kako energetsku tranziciju sprovode najbolji i najrazvijeniji u EU i kako bi mi to trebalo da uradimo”, naglašava ona.\nZaključeno je, na osnovu onoga što smo mogli da čujemo od svih industrijalaca i inženjera iz Nemačke,kaže Tomić, da ni Nemačka ni Srbija, kao ni sve države koje imaju razvijene ekonomije i velike proizvodne kapacitete, ne mogu da funkcionišu bez termoelektrana.\n“Sada se bavimo time kako da dostignemo standarde zaštite životne sredine, koji su propisani u evropskim razvijenim zemljama, poput Nemačke, ističe Tomić.\nOna ističe da je zelena energija krajnji cilj, ali napominje da se trenutno i u Nemačkoj vodi otvorena debata na najvišem političkom nivou o argumentima za ili protiv koriščenja uglja.\n“Naš cilj je da u budućnosti obezbedimo finansijska sredstava za adekvatnu rekultivacija termoelektrana i primenu najviših standarda koji se odnose na filtere kako bismo smanjili negativne efekte”, kaže Tomić uz objašnjenje da Srbija ne može bez termoelektrana da otvara nove fabrike i privlači strane direktne investicije.\nNaglašava da je učešće obnovljivih izvora energije u Srbiji skoro 27 odsto, kada se statistički obračunaju svi vetroparkovi koji je Srbija izgradila.\nKada je reč o fid-in tarifama za podsticajne otkupne cene po proizvedenom kilovat satu, podseća da su u budzetu Srbije ova sredstava bila 20 miliona evra u 2015. godini, 40 miliona u 2017. a da će u 2020. dostići 100 miliona evra.\nOna je naglasila da već četiri godine uspešno sarađuju sa fondacijom Konrad Adenauer na polju energetike kroz dijaloge, akcionih planova i zaključaka, i ocenjuje da Srbija na putu energetske tranzicije uči od najboljih, kakva je Nemačka. .


Budvas - Moja Srbija\nProtokol o saradnji Beograda i Budve\n25 марта, 2022 Ostavite komentar\nProtokol o saradnji Beograda i Budve PUTOKAZ ZA DALJU SARADNJU I ZAJEDNIČKU PROMOCIJU NA TREĆIM TRŽIŠTIMA Turistička organizacija Beograda i Turistička organizacija Budve potpisale su Protokol o saradnji gradova u oblasti turizma kojim je ozvaničena dugogodišnja prijateljska i profesionalna saradnja dve najznačajnije turističke organizacije u svojim zemljama. Na osnovu potpisanog Protokola, turističke organizacije će intenzivirati saradnju u oblasti turizma, ugostiteljstva, […]\nTags: Budva, Turistička organizacija Beograda\n18 јула, 2021 Ostavite komentar\nDve predstave JDP-a na festivalu u Budvi Predstava Selestina Fernanda de Rohasa u režiji Milana Neškovića, koja je nastala u koprodukciji Jugoslovenskog dramskog pozorišta i JU „Grad teatar” iz Budve, biće izvedena u nedelju 18. i ponedeljak 19. jula na 35. Festivalu „Grad teatar” Budva, koji se ove godine održava pod sloganom „Povratak u život”. Premijera predstave Selestina održana je […]\nTags: Budva, Crna Gora, Jugoslovensko dramsko pozorište, pozorište, Predstave\nSaradnja turističkih organizacija Beograda i Budve PUTUJTE KOD SVOJIH Saradnja najznačanijih lokalnih turističkih organizacija u svojim zemljama Beograda i Budve biće ozvaničena protokolom o saradnji, najavljeno je na sastanku direktora Miodraga Popovića i Maje Liješević u prostorijama Turističke organizacije Beograda. „Protokol će obuhvatiti brojne zajedničke aktivnosti, promociju Beograda u Crnoj Gori, kao i Budve Beograđanima, uz poruku primenljivu u oba […]\nInfinitX na tvrđavu Mogren doveo 700.000 ljudi\nZa samo 16 sati Exitov InfinitX na tvrđavu Mogren kod Budve doveo 700.000 ljudi! InfinitX, Exitov novi projekat, sa velikim uspehom lansiran je sinoć strimom ekskluzivnog nastupa techno kraljice Charlotte de Witte sa tvrđave Mogren. Upravo sa stare austrougarske tvrđave, sa koje se pruža fantastičan pogled na Jadransko more i budvansku obalu, belgijska superzvezda pustila je u život svoj novi […]\nTags: Budva, Charlotte de Witte, EXIT, InfinitX


Kako da razvijete finansijsku inteligenciju vaše dece?\nNema veće odgovornosti od odgovornosti za podizanje potomstva. Svi roditelje žele da njihova deca budu sposobna, odgovorna, samouverena, da se mogu prilagoditi svakoj situaciji, da budu strpljiva i istrajna. Da bi to postigli, sami roditelji moraju biti u radu sa decom upravo takvi: istrajni, strpljivi i odgovorni. Ipak, kod niza…\n10 praktičnih saveta za poboljšanje finansijske situacije\nVreme je jedan od najvažnijih resursa za sve nas. Neki kažu, vreme je novac. Zato je ušteda vremena jako važna i usko povezana sa poboljšanjem finansijske situacije. Evo 10 praktičnih saveta kako da to postignete: Budite informisani. Dobra informacija je ključ svega i na njoj počiva odgovornost svakog pojedinca…